qundao/data-zh-poetry huggingface dataset:
次韵吴正传都城寒食
作者：吴莱
朝代：元

悠悠独酌舞春衫，千障黄尘客未谙。铁骑引驼沙草北，雕弧惊雁塞云南。太平天子回中望，齐国先生稷下谈。犹有七香车几两，晓来风雨定谁骖。
次韵柳博士五泄山纪游二首
作者：吴莱
朝代：元

日晓行呼野鹤群，山溪五级洗岩氛。虹霓射壁从空现，霹雳搜潭到地闻。桑苧茶铛遗冻雪，偓佺药杵落晴云。飘然早已同仙术，老我曾探岳渎文。一点刚风削玉蓉，仙山肺腑閟重重。眼穿上界成官府，舌卷西江得祖宗。鹫岭鸡峰浑未到，龙湫雁荡岂多逢。年来卧病吾环堵，负却诗家九节筇。
次韵柳博士五泄山纪游二首·其一
作者：吴莱
朝代：元

日晓行呼野鹤群，山溪五级洗岩氛。虹霓射壁从空现，霹雳搜潭到地闻。桑苧茶铛遗冻雪，偓佺药杵落晴云。飘然早已同仙术，老我曾探岳渎文。
次韵柳博士五泄山纪游二首·其二
作者：吴莱
朝代：元

一点刚风削玉蓉，仙山肺腑閟重重。眼穿上界成官府，舌卷西江得祖宗。鹫岭鸡峰浑未到，龙湫雁荡岂多逢。年来卧病吾环堵，负却诗家九节筇。
江南曲寄周公甫
作者：吴莱
朝代：元

东风吹人千万里，青蘋花发前湖水。江南女子木兰舟，却采蘋花泛流水。水流花发春光好，失时不采花应老。年少吴侬歌懊恼，白晰容颜半枯槁。倏然来去双彩凫，化作汝舄穿云衢。汝佩复解江妃珠。龙宫蛟室本不隔，相期更有潇湘客。
沧州
作者：吴莱
朝代：元

荒亭贳酒壮心违，目极东州雾雨微。百里齐封沧海接，千年禹迹浊河非。暗尘掉马呈金辔，衰草看羊著锦衣。犹记上元鸣鼓夜，满船灯火越歌归。
泰山高寄陈彦正
作者：吴莱
朝代：元

泰山一何高，高哉极青天。世人欲上不可上，层岩峭壁徒攀缘。望中绝顶路已断，石穴上出，铁锁下縆，历趢相钩连。谁欤爱奇者，步步喜若癫。一心不顾死，只手捩长烟。毛群惊回少虎豹，羽族跕堕多乌鸢。浩气刚风抟结虚空作世界，飞龙捷鬼凿开混沌巢神仙。道逢四五叟，含笑使来前。黄冠皓发傲几榻，野菜素粥铺盘筵。自非尔愿力，何计此留连。当知仰扣暧昧云霄有顶处，得不俯慑崭岩箐栈无穷渊。嗟兹大凡夫，行尸走肉真腥膻。段䂮思家最可惜，李绅恋俗终难镌。举头告神人，苦乏风马与电鞭。藤萝束缚即缒下，但见松柏櫹椮数万仞，石棱突兀横戈鋋。古来秦汉东封不到此，惟问梁父并肃然。日观嵯峨恍在下，蓬莱浩渺空楼船。彼云鲸可射，此谓狗能牵。安期羡门一往不复返，文成五利受宠骤贵祈长年。仙人自有真，至道何由传。逖焉龙汉延康纪，去授金珰玉佩篇。
浦阳十景 其一 仙华岩雪
作者：吴莱
朝代：元

手倚晨扃一渺漫，山神拥出玉巑岏。光侵道者祠星室，迹破樵家斲药坛。石笋撑空穿宿瞑，天机织素挂馀寒。俄然唤醒西南梦，怕作松州徼外看。
浦阳十景 其七 南江夕照
作者：吴莱
朝代：元

偶出官桥倚落曛，诗家触景谩纷纷。弹琴在峡惊闻瀑，罨画为溪喜得云。竹筱晚深樵弛担，莎根秋短牧归群。道旁更有枌榆社，欲脱蓑衣藉酒醺。
浦阳十景 其三 龙峰孤塔
作者：吴莱
朝代：元

老眼前头尺五天，真龙角上正攀缘。规模白马驮经过，想像玄鳗护塔眠。梵呗将回知磬绝，神珠欲陨见灯悬。何妨宴坐初禅界，蠛蠓纷飞即大千。
浦阳十景 其九 深袅江源
作者：吴莱
朝代：元

半绕山根但一洼，真源凿破杳无涯。清澄灌或于陵圃，窈窕寻犹博望槎。积雨冲堤蜗自国，微烟羃渚鹭专沙。欲行复坐皆云水，只属骚人与钓家。
浦阳十景 其二 白石湫云
作者：吴莱
朝代：元

独上南山最上头，朝隮一点便成湫。岩腰动石风初起，海眼输泉雨欲流。蜥蜴含珠光照夜，丰隆卷铁黑沉秋。明当去挟骑笼叟，直到扶桑第几洲。
浦阳十景 其五 月泉春诵
作者：吴莱
朝代：元

古木丛中息世諠，老生力学掩溪门。危弦未绝人须听，蠹简多忘我欲温。白兔流光分石色，苍龙拥沫验沙痕。从今更浚源头水，莫待投胶与救浑。
浦阳十景 其八 东岭秋阴
作者：吴莱
朝代：元

几点晴云著树梢，寒山苍莽类城壕。鸡豚日落声相接，鹳鹤风凉势自高。小径残榛分岭脊，平畴净绿带溪毛。朝来雨足多秋意，井上无人事桔槔。
浦阳十景 其六 潮溪夜鱼
作者：吴莱
朝代：元

昨夜寒潮与此通，荒溪尚趁百川东。行依桕树林头月，钓拂芦花屿畔风。插竹侵沙鱼扈短，篝灯映草蟹埼空。太公远矣吾将隐，赤鲤何书在腹中。
浦阳十景 其十 昭灵仙迹
作者：吴莱
朝代：元

一掌嵯峨是玉京，连峰欲向鼎湖倾。高张黼座龙随下，静拥珠軿虎独行。白雪松扉双立影，清风药井倒吹声。长歌为问西王母，却把荷花与送迎。
浦阳十景 其四 宝掌冷泉
作者：吴莱
朝代：元

乍拨山亭木叶堆，老僧千岁喝岩开。天从白石云根出，地带青泥雪髓来。竹影自深斜映月，鱼腥不到半凝苔。世间梦渴知多少，可待金茎露一杯。
浦阳十景·仙华岩雪
作者：吴莱
朝代：元

手倚晨扃一渺漫，山神拥出玉巑岏。光侵道者祠星室，迹破樵家斲药坛。石笋撑空穿宿瞑，天机织素挂馀寒。俄然唤醒西南梦，怕作松州徼外看。独上南山最上头，朝隮一点便成湫。岩腰动石风初起，海眼输泉雨欲流。蜥蜴含珠光照夜，丰隆卷铁黑沉秋。明当去挟骑笼叟，直到扶桑第几洲。老眼前头尺五天，真龙角上正攀缘。规模白马驮经过，想像玄鳗护塔眠。梵呗将回知磬绝，神珠欲陨见灯悬。何妨宴坐初禅界，蠛蠓纷飞即大千。乍拨山亭木叶堆，老僧千岁喝岩开。天从白石云根出，地带青泥雪髓来。竹影自深斜映月，鱼腥不到半凝苔。世间梦渴知多少，可待金茎露一杯。古木丛中息世諠，老生力学掩溪门。危弦未绝人须听，蠹简多忘我欲温。白兔流光分石色，苍龙拥沫验沙痕。从今更浚源头水，莫待投胶与救浑。昨夜寒潮与此通，荒溪尚趁百川东。行依桕树林头月，钓拂芦花屿畔风。插竹侵沙鱼扈短，篝灯映草蟹埼空。太公远矣吾将隐，赤鲤何书在腹中。偶出官桥倚落曛，诗家触景谩纷纷。弹琴在峡惊闻瀑，罨画为溪喜得云。竹筱晚深樵弛担，莎根秋短牧归群。道旁更有枌榆社，欲脱蓑衣藉酒醺。几点晴云著树梢，寒山苍莽类城壕。鸡豚日落声相接，鹳鹤风凉势自高。小径残榛分岭脊，平畴净绿带溪毛。朝来雨足多秋意，井上无人事桔槔。半绕山根但一洼，真源凿破杳无涯。清澄灌或于陵圃，窈窕寻犹博望槎。积雨冲堤蜗自国，微烟羃渚鹭专沙。欲行复坐皆云水，只属骚人与钓家。一掌嵯峨是玉京，连峰欲向鼎湖倾。高张黼座龙随下，静拥珠軿虎独行。白雪松扉双立影，清风药井倒吹声。长歌为问西王母，却把荷花与送迎。
浦阳旧有明月泉久而不应今乃疏道其源似颇与弦望晦朔之间相为消长者遂作是诗
作者：吴莱
朝代：元

大区何浑沦，元气乃潜泄。忽然为山水，无往不融结。遥天偶一照，厚地空馀冽。盈将光共生，涸与魄同灭。玄机自消长，至理谁圆缺。发挥虽有在，窥测尚未决。枯柤曾几栖，断洑遽中裂。半倚岚翠云，微通海潮雪。昔人来推求，于此得表蕝。虚亭奚其敞，静甃独不齧。岁年竟悠远，沙石渐填咽。宁加疏瀹功，肯使见闻亵。恍疑合图经，环坐到稚耋。傥非蟹投埼，几类鲋处辙。纤纤浮晶彩，湛湛浸寥泬。旧观方尔还，真源可吾绝。争言彼月行，岂为兹泉设。萧丘胡长寒，汉井或再热。逝寻白兔公，直探神龙穴。狂歌水仙词，击碎如意铁。
游五泄山
作者：吴莱
朝代：元
体裁：七言律诗

路入东冈几屈盘，青天束峡望来悭。林多鹿豕山为国，瀑有蛟龙海共寰。客子杖藜依树石，神仙楼阁幻茅菅。吾知此地宜招隐，讵减淮南大小山。
溪行望故友黄明远槐塘新墓
作者：吴莱
朝代：元

往代衣冠日已赊，故山棺椁此为家。经荃义辟中州鲁，乐调辞讥下里巴。涕泪无从馀宿草，文章可惜等风花。嗟兹便欲酬鸡絮，目注前溪有落霞。
漷州二首
作者：吴莱
朝代：元

四月一日尚绵衣，知是故乡花片飞。白头慈母倚门久，目断天南无雁归。数株杨柳弄轻烟，舟泊漷州河水边。牛羊散野春草短，敕勒老公方醉眠。
漷州二首·其一
作者：吴莱
朝代：元

四月一日尚绵衣，知是故乡花片飞。白头慈母倚门久，目断天南无雁归。
漷州二首·其二
作者：吴莱
朝代：元

数株杨柳弄轻烟，舟泊漷州河水边。牛羊散野春草短，敕勒老公方醉眠。
烈妇行
作者：吴莱
朝代：元

落日沉海云压城，官军多载妇女行。大弓劲箭自山下，颜色如灰愁上马。我生不惯生马驹，存者吾子亡吾夫。毋宁完身吐玉雪，忍使馁肉当熊貙。青枫岭头望回浦，血指画岩心独苦。老螭扣地救未及，芳草迷天泪零雨。卓哉一死可百年，此事已过永泰前。黄沙野塞多降骨，忠义传中收不得。
王滹南太山石室
作者：吴莱
朝代：元

我将呼巨鳌，沧海欲掀播。于兹玉鼎沦，遽使金瓯破。兵氛塞中原，卦气协大过。谁封函谷关，便扫太微座。长矛左右盘，劲矢五十个。歌凤几能来，跨骡吾得莝。当其一手麾，岂止千夫和。力须坼老拳，事且居奇货。真儒虽有材，用武竟无佐。青云飞遐心，白羽洒宝唾。抚时乃纷纶，结客仍轗轲。人生足穷通，世故更吊贺。荧然冻雾中，仰见明星大。宜哉泰阶平，返汝云壑卧。专门尚吾醇，致币徒尔蓌。既为梁鸿逃，复厄龚胜饿。从知大耋嗟，肯以淫威挫。抆泪且泣歧，闻风犹起懦。滹河自波涛，石室今堀堁。寥寥纾我哀，苦语不成些。
画马行
作者：吴莱
朝代：元

凉秋八月霜皓皓，白雁惊飞散蓬葆。川原蓄牧万马来，扬鬣攒蹄龁枯草。渔阳突骑自有真，奚官剪拭倾城闉。素丝结辔美无价，绣罽披鞯驱向人。当涂奋掷甚崛壮，一旦纷腾入天仗。父老东城接斗鸡，蛮儿内苑随调象。煌煌京洛鸣和铃，奔走万里如流星。筋力追风乌鹊厉，精神喷雾蛟龙冥。往年踊跃将一跨，寂寞而今空见画。黄金铸式犹峥嵘，多少地上骐驎行。
病起读列子真经
作者：吴莱
朝代：元

世间岂有极，海外犹齐州。日月更出没，江河却同流。夸娥追即死，章亥步曷周。蠓蚋生不久，鲲鹏背吾游。神瀵涌滋穴，巨鳌戴蓬丘。想像或可到，徘徊独怀忧。南方祝发祼，北国鞨巾裘。逍遥特尔分，智者善自谋。神巫善相人，壶子如湿灰。扁鹊巧发药，季梁病弗治。一形苟脱落，纯气固委蛇。随火出石壁，泳珠没淫隈。彼或蜩翼得，此犹沤鸟疑。中心既怵殆，外物尽坑溪。干壳即木叶，皮肤类婴孩。远矣列姑射，吾为荣启期。此日忽过隙，居人恒鲜欢。毫毛悉为我，体节欲求完。大盗窃名爵，小廉舍豆箪。熊鱼徒两得，利义肯兼安。马医自不辱，燕技毋容干。时势苟未至，事功良独难。萧条白麻履，惨澹青藓冠。长啸答鸣鹤，北风江水寒。
病起读列子真经·其一
作者：吴莱
朝代：元

世间岂有极，海外犹齐州。日月更出没，江河却同流。夸娥追即死，章亥步曷周。蠓蚋生不久，鲲鹏背吾游。神瀵涌滋穴，巨鳌戴蓬丘。想像或可到，徘徊独怀忧。南方祝发祼，北国鞨巾裘。逍遥特尔分，智者善自谋。
病起读列子真经·其三
作者：吴莱
朝代：元

此日忽过隙，居人恒鲜欢。毫毛悉为我，体节欲求完。大盗窃名爵，小廉舍豆箪。熊鱼徒两得，利义肯兼安。马医自不辱，燕技毋容干。时势苟未至，事功良独难。萧条白麻履，惨澹青藓冠。长啸答鸣鹤，北风江水寒。
病起读列子真经·其二
作者：吴莱
朝代：元

神巫善相人，壶子如湿灰。扁鹊巧发药，季梁病弗治。一形苟脱落，纯气固委蛇。随火出石壁，泳珠没淫隈。彼或蜩翼得，此犹沤鸟疑。中心既怵殆，外物尽坑溪。干壳即木叶，皮肤类婴孩。远矣列姑射，吾为荣启期。
登岸泊道隆观观有金人闯海时斫柱刀迹因听客话蓬莱山紫霞洞二首
作者：吴莱
朝代：元

我舟半夜发，举目流滔滔。倏然风万里，谁谓水一篙？幽岛不可辨，乱嶕出如鳌。侵晨始登岸，身静心实劳。小径连沮洳，玄扃閟蓬蒿。弹涂争走穴，杰步拥朱？。怪花络璀璨，阴木森萧骚。东都昔奔溃，南海纷战艘。檐楹偶潜伏，部伍争遁逃。将施攻城火，尚见斫柱刀。黄屋袪晓祲，翠华湿秋涛。运往龙蜕久，人来鹤飞高。曲峦迷丹鼎，清沼烛鬓毛。毋烦踞龟壳，自此辞卢敖。起行海东洲，重险忽已渡。由来产神奇，政为孤绝故。幽芳岝？搜，修蛰高嶅赴。荒烟凄暗潮，旭日照晴树。似闻蓬莱山，去此特跬步。蟠根迄中立，发乳森外护。紫氛蒸作霞，玄浪激为雾。古穴通若舆，灵文读不句。赤玉舄者谁，黄金阙何处。常疑方士说，未省仙子遇。芝草空汉廷，鲸鱼压秦路。彼犹莫能得，今我独何据。冯夷开水宫，禦寇控风驭。从渠指虚无，此计恐迟暮。
登岸泊道隆观观有金人闯海时斫柱刀迹因听客话蓬莱山紫霞洞二首·其一
作者：吴莱
朝代：元

我舟半夜发，举目流滔滔。倏然风万里，谁谓水一篙？幽岛不可辨，乱嶕出如鳌。侵晨始登岸，身静心实劳。小径连沮洳，玄扃閟蓬蒿。弹涂争走穴，杰步拥朱？。怪花络璀璨，阴木森萧骚。东都昔奔溃，南海纷战艘。檐楹偶潜伏，部伍争遁逃。将施攻城火，尚见斫柱刀。黄屋袪晓祲，翠华湿秋涛。运往龙蜕久，人来鹤飞高。曲峦迷丹鼎，清沼烛鬓毛。毋烦踞龟壳，自此辞卢敖。
登岸泊道隆观观有金人闯海时斫柱刀迹因听客话蓬莱山紫霞洞二首·其一
作者：吴莱
朝代：元
体裁：古风

我舟半夜发，举目流滔滔。倏然风万里，谁谓水一篙？幽岛不可辨，乱嶕出如鳌。侵晨始登岸，身静心实劳。小径连沮洳，玄扃閟蓬蒿。弹涂争走穴，杰步拥朱�。怪花络璀璨，阴木森萧骚。东都昔奔溃，南海纷战艘。檐楹偶潜伏，部伍争遁逃。将施攻城火，尚见斫柱刀。黄屋袪晓祲，翠华湿秋涛。运往龙蜕久，人来鹤飞高。曲峦迷丹鼎，清沼烛鬓毛。毋烦踞龟壳，自此辞卢敖。
登岸泊道隆观观有金人闯海时斫柱刀迹因听客话蓬莱山紫霞洞二首·其二
作者：吴莱
朝代：元

起行海东洲，重险忽已渡。由来产神奇，政为孤绝故。幽芳岝？搜，修蛰高嶅赴。荒烟凄暗潮，旭日照晴树。似闻蓬莱山，去此特跬步。蟠根迄中立，发乳森外护。紫氛蒸作霞，玄浪激为雾。古穴通若舆，灵文读不句。赤玉舄者谁，黄金阙何处。常疑方士说，未省仙子遇。芝草空汉廷，鲸鱼压秦路。彼犹莫能得，今我独何据。冯夷开水宫，禦寇控风驭。从渠指虚无，此计恐迟暮。
登岸泊道隆观观有金人闯海时斫柱刀迹因听客话蓬莱山紫霞洞二首·其二
作者：吴莱
朝代：元
体裁：古风

起行海东洲，重险忽已渡。由来产神奇，政为孤绝故。幽芳岝�搜，修蛰高嶅赴。荒烟凄暗潮，旭日照晴树。似闻蓬莱山，去此特跬步。蟠根迄中立，发乳森外护。紫氛蒸作霞，玄浪激为雾。古穴通若舆，灵文读不句。赤玉舄者谁，黄金阙何处。常疑方士说，未省仙子遇。芝草空汉廷，鲸鱼压秦路。彼犹莫能得，今我独何据。冯夷开水宫，禦寇控风驭。从渠指虚无，此计恐迟暮。
白发辞寄答陈时父
作者：吴莱
朝代：元

昔予头燥发未茁，今我头枯发先折。童心尚在颜貌改，满鬓苍华点霜雪。朝来抱镜看未真，镜里相逢类两人。东都贫孟叹孤剑，西邸老康悲故茵。乌髭每怕不得素，素栉何庸问衰暮。枫林叶底变风烟，药草茎边虚雨露。自非神仙刘阮俦，世间容有几春秋。情知鹳鹤长朱顶，得见鸳鸯会白头。
白鼻騧
作者：吴莱
朝代：元

白鼻騧，白鼻騧，当轩迥立喷风沙。名骥留良定北土，蹇？索价犹东家。青松缚柳晓安皂，红锦裁鞯春映草。支遁心机爱神骏，伏波骨力轻衰老。去年禁马无马骑，天下括马数马皮。浮沉乡闾万里足，笑傲品秩千金羁。幸哉汉武重修政，往矣刘聪真覆镜。立防战备要马稀，藏富民寰须马盛。向来河陇色为群，目极川原乱若云。庶人徒行未足恤，世间醇驷何由得。
白鼻騧
作者：吴莱
朝代：元
体裁：古风

白鼻騧，白鼻騧，当轩迥立喷风沙。名骥留良定北土，蹇�索价犹东家。青松缚柳晓安皂，红锦裁鞯春映草。支遁心机爱神骏，伏波骨力轻衰老。去年禁马无马骑，天下括马数马皮。浮沉乡闾万里足，笑傲品秩千金羁。幸哉汉武重修政，往矣刘聪真覆镜。立防战备要马稀，藏富民寰须马盛。向来河陇色为群，目极川原乱若云。庶人徒行未足恤，世间醇驷何由得。
皂角林观刘锜战处
作者：吴莱
朝代：元
体裁：古风

东都何惨澹，南土剧萧骚。往往隳战斗，于焉出英髦。为君竟如寄，立国已不高。家供敌人赂，岁奉使客艘。乾坤忽掀簸，城郭皆动摇。狡兔手可撄，长蛇心更饕。精荧金锁甲，翕赩橘红袍。厉矛终抉腕，投鞭遽填壕。云何大兵压，尚谓和议牢。白波横天险，清野捲地毛。将营皂林斫，军舰采石鏖。大星遽崩殒，沧海争遁逃。向非斯人在，久矣凄烟蒿。龙虎空野竞，狐狸遂寒嗥。信史犹未著，奇功果谁褒。因之怀旧迹，一吊楚江皋。
皂角林观刘锜战处
作者：吴莱
朝代：元

东都何惨澹，南土剧萧骚。往往隳战斗，于焉出英髦。为君竟如寄，立国已不高。家供敌人赂，岁奉使客艘。乾坤忽掀簸，城郭皆动摇。狡兔手可撄，长蛇心更饕。精荧金锁甲，翕赩橘红袍。厉矛终抉腕，投鞭遽填壕。云何大兵压，尚谓和议牢。白波横天险，清野捲地毛。将营皂林斫，军舰采石鏖。大星遽崩殒，沧海争遁逃。向非斯人在，久矣凄烟蒿。龙虎空野竞，狐狸遂寒嘷。信史犹未著，奇功果谁褒。因之怀旧迹，一吊楚江皋。
碗珠伎
作者：吴莱
朝代：元
体裁：古风

碗珠闻自宫掖来，长竿宝碗手中回。日光正高竿影直，风力旋空珠势侧。当时想像鼻生葱，宛转向额栽芙蓉。箸头交箸忽神骇，矛叶舞矛忧技穷。昔人因戏存戒惧，后人忘戒但戏豫。汉朝索撞险还愁，晋世杯柈危不寤。徘徘徊徊夺目睛，攲攲倾倾献玉璎。滑涎器从龙堂出，煇�命与鬼骨争。君不见王家大娘材艺绝，勤政楼前戴竿折。市人欢笑便喧城，惊动金吾白梃声。
秋夜效梁简文宫体二首
作者：吴莱
朝代：元

无奈良夜永，起登楼上头。鹊翻金殿宿，萤近玉阶流。梧桐老叶恨，芙蓉新蕊愁。婕妤团扇上，那得不惊秋。曾是昔年宠，如今谁与同。秋猎长杨苑，夜幸猗兰宫。琼杯香泫露，翠袖薄禁风。将心与明月，流入君帷中。
秋夜效梁简文宫体二首·其一
作者：吴莱
朝代：元

无奈良夜永，起登楼上头。鹊翻金殿宿，萤近玉阶流。梧桐老叶恨，芙蓉新蕊愁。婕妤团扇上，那得不惊秋。
秋夜效梁简文宫体二首·其二
作者：吴莱
朝代：元

曾是昔年宠，如今谁与同。秋猎长杨苑，夜幸猗兰宫。琼杯香泫露，翠袖薄禁风。将心与明月，流入君帷中。
秋日杂诗二首和黄明远
作者：吴莱
朝代：元

明月出东山，流光射窗牖。美人曼声歌，翠袖拂南斗。别离终不常，欢乐讵能久。笑折青桂枝，凉风吹我手。西风披白蘋，楚客自枯槁。扳龙思上天，勋业苦不早。遐心随落鸿，短发等衰草。亦有芙蓉花，嫣然为谁好？
秋日杂诗二首和黄明远·其一
作者：吴莱
朝代：元

明月出东山，流光射窗牖。美人曼声歌，翠袖拂南斗。别离终不常，欢乐讵能久。笑折青桂枝，凉风吹我手。
秋日杂诗二首和黄明远·其二
作者：吴莱
朝代：元

西风披白蘋，楚客自枯槁。扳龙思上天，勋业苦不早。遐心随落鸿，短发等衰草。亦有芙蓉花，嫣然为谁好？
答陈彦理遗石经寄诗索石鼓文作
作者：吴莱
朝代：元
体裁：古风

横山先生多古玩，太学石经分我半。魏公世藏资州本，金石录中还散乱。当时爱奇巧收拾，笔画昭回映云汉。流传到我乃不远，虬甲凤毛真可惋。自从得此未有报，岐右石鼓天下观。昔则敲火今断臼，骆驼载归石尽烂。仓沮以后即史籀，先代遗宝列圭瓒。中郎变篆生八分，二者不敌何足算。先生嗜书出法帖，青桐垩壁手脱掔。漆书科斗不通俗，蛇蚓蟠结强涂窜。先生博学抱圣经，焚膏继晷日耽玩。韦编铁擿只纸传，邹鲁精髓合淹贯。国子门开尘没城，蓬莱阁废草堆岸。春秋徒闻璧可假，道德讵信鹅能换。古今所重在周典，周史面目极□□。圣心不死不在石，日月行天旦复旦。吾家故纸本不惜，骊颔有珠吾欲锻。向来见辱亦云然，焦尾之馀争免爨。先生安坐幸勿躁，岁晚相逢笑拍案。屏除许事不须说，好与吾儒峙桢干。
荔枝行寄王善父
作者：吴莱
朝代：元

炎云六月光陆离，人在闽南餐荔枝。荔枝日餐三百颗，红绿亚林欺众果。绛罗系树蜡封蒂，尚食擎盘献青琐。涪州岁贡与此同，意昔移根来汉宫。天生尤物不用世，沾洒蜑雨吹蛮风。蛮风蜑雨振林薮，西域蒲萄秋压酒。劝君莫近杨太真，传说骊山尘污人。
西域种羊皮书褥歌寄李仲羽
作者：吴莱
朝代：元

波斯谷中神夜语，波斯牧羊俱杂虏。当道剚刀羊可食，土城留种羊胫骨。四围筑垣闻杵声，羊子还从胫骨生。青草丛抽脐未断，马蹄踣铁绕垣行。羊子跳踉却在草，鼠王如拳不同老。饫肉筵开塞馔肥，裁皮褥作书林宝。南州侠客遇西人，昔得手褥今无伦。君不见冰蚕之锦欲盈尺，康洽年来贫不贫。
观唐沈玢续仙传
作者：吴莱
朝代：元

手展仙书向此朝，起予俗病对芭蕉。室间半夜云璈动，岩罅千年雪髓消。閒说茅龙骑太白，遥闻木鹤降仁娇。秦车汉辇穷天下，望断蓬莱并寂寥。
观孙太古周天二十八宿星君像图
作者：吴莱
朝代：元

大圜杳何极，鳌柱屹不倾。日月光最耀，众星莽纵横。周天二十八，错粲各有名。荒哉审厥象，晃朗夺目睛。东垣青龙崛，西圉白虎狞。翾飞鸟隼状，偃伏龟蛇精。紫宫自然拱，银汉无复声。五行所经纬，甘石知性情。上界足官府，神人居穆清。韡晔逞幻怪，顤顤振铿轰。跳踉鬼脚捷，舑舕兽面赪。裳衣互裸袭，角鬣纷披鬇。岂其太白变，嬉戏类孲婴。或者荧惑动，威怒流欃枪。照临多芒角，躔次在缩赢。揣摩过人料，綵绘匪世程。伊谁驾一气，得以导九坑。想像陵倒景，观游抚层城。虚空何宫宇，苍莽孰节旌。毋宁秉笔际，溘此埃风征。凡夫本狭见，四顾惟寰瀛。夜叉冰澨呀，罗刹炎徼瞠。鲛女买绡出，狗夫衔箸争。祇疑列宿质，却混殊方氓。山神对我博，刻石华山陉。海神靳我画，浪卷沧海鲸。天神讵可识，万古欺聋盲。星占世有职，画史吾奚评。
观淮阴龚翠岩所修古棋经
作者：吴莱
朝代：元

淮阴老人古棋经，广陵大幕青油厅。一江对垒静昼日，三楚结阵铿流星。东南宾客少驰檄，白黑纹楸即强敌。坐稳萦回建旌旆，手谈劈䃗藏矛戟。世间风雨长百变，身佩安危知几战。昆河割破半藩篱，涨海扫空全局面。乐矣军中有此娱，攻城掠野类兵书。宫殿寝园终草莽，冕旒章服到鲛鱼。君不见骊山妇姑三十六，破屋数间昏不烛。夜来教得王积薪，满眼长安代马尘。
观隋王度古镜记后题
作者：吴莱
朝代：元

王家有古镜，轩氏昔铸成。太一来护冶，玄冥与储精。日月钟璀璨，龟蛇助威狞。万灵吐真水，全体洞泰清。綵奁出未半，冰片弄光晶。宝匣收不动，玉鳞闻呴声。有身尚变化，无翼欲飞行。恍然百世后，流落汾阴城。高士观即赏，胡僧识还惊。金铅拭膏泽，绛碧穿屋楹。墙垣照可彻，脏腑烛能萦。涕泣念鹦鹉，悲酸逢豹生。一朝忽屏迹，六幕黯不明。狐狸递隐现，魑魅莽纵横。皮肤峻刮削，骨髓穷敲榜。雷风傥有作，厉虐敢纷更。嗟吾幸居山，猿鹿与我争。嗟吾愿渡海，鲛鳄恐并迎。杨氏雀环在，张公龙剑并。因兹访洞穴，得不振冠缨。
还舍后人来问海上事诗以答之
作者：吴莱
朝代：元

去家才五旬，恍若度一岁。岂不道路艰，周流东海㵝。故人喜我返，来问海何如。所经何城邑，相去几里馀。我言始戒涂，尚在越西鄙。随波到句章，满目但积水。人云古翁洲，遥隔水中央。一夜三百里，猛风吹倒樯。初从蛟门入，极是险与恶。白浪高于山，神龙䀜以跃。似雪复非雪，倚樯欲上看。舟子禁不可，使入舟中蟠。寻常重性命，今特类儿戏。信哉昌黎言，有海无天地。掀掀终达岸，盐卤间黄芦。人烟寄岛屿，官府犹村墟。水族纷异嗜，鱼蟹及螊？。我宁不忍餐，抹藓相吐沫。荒尘栖予发，旭日照我身。似闻六国港，东压扶桑津。或称列仙居，去此亦不远。蟠木秋更花，蓬莱辟真馆。我非不愿往，此险何可当。天吴布牙爪，出没黑水洋。于奇岂易得，似足直一死。方去徒自惊，既归亦云喜。珍重故人言，勿以险为奇。兹行已侥倖，慎勿疾平夷。虽然此异乡，固是难久客。圣出风且恬，时清海如席。我犹爱其然，恨不少淹留。尔毋为我惧，遭此千丈虬。试看尘世间，甚彼大瀛海。衣裳日沉溺，篙橹相奔溃。奔溃孰能救，沉溺将奈何。口呿舌不下，聊为故人歌。
还舍后人来问海上事诗以答之
作者：吴莱
朝代：元
体裁：古风

去家才五旬，恍若度一岁。岂不道路艰，周流东海㵝。故人喜我返，来问海何如。所经何城邑，相去几里馀。我言始戒涂，尚在越西鄙。随波到句章，满目但积水。人云古翁洲，遥隔水中央。一夜三百里，猛风吹倒樯。初从蛟门入，极是险与恶。白浪高于山，神龙䀜以跃。似雪复非雪，倚樯欲上看。舟子禁不可，使入舟中蟠。寻常重性命，今特类儿戏。信哉昌黎言，有海无天地。掀掀终达岸，盐卤间黄芦。人烟寄岛屿，官府犹村墟。水族纷异嗜，鱼蟹及螊�。我宁不忍餐，抹藓相吐沫。荒尘栖予发，旭日照我身。似闻六国港，东压扶桑津。或称列仙居，去此亦不远。蟠木秋更花，蓬莱辟真馆。我非不愿往，此险何可当。天吴布牙爪，出没黑水洋。于奇岂易得，似足直一死。方去徒自惊，既归亦云喜。珍重故人言，勿以险为奇。兹行已侥倖，慎勿疾平夷。虽然此异乡，固是难久客。圣出风且恬，时清海如席。我犹爱其然，恨不少淹留。尔毋为我惧，遭此千丈虬。试看尘世间，甚彼大瀛海。衣裳日沉溺，篙橹相奔溃。奔溃孰能救，沉溺将奈何。口呿舌不下，聊为故人歌。
送俞观光学正赴调京师
作者：吴莱
朝代：元

昆崙东南禹九州，山高海阔峙以流。齐秦相袭一介丘，梁魏何有真浮沤。天邑当中控四陬，先生去矣不可留。二十起家今白头，独骑麒麟诵春秋。我无粮食无车舟，出门笑看双吴钩。神气化作青金虬，大江有路通淮洲。汴河急下蛟鼋愁，吕梁奔谼压黄楼。故墟荒草项与刘，泽蛇台马一战收。东连钜野荷花稠，泰山凫绎倚鲁邹。北溯衡漳冰凌浮，滹沱碣石带白沟。田光荆轲尚夷犹，掷蛙屠狗何烦求。天门荡荡开长楸，日暮道远吾骅骝。谁欤遇者多公侯，眼中劳苦问所由。南土有客非常俦，百年文献尚汝优。公车奏椟幸早投，孔姬礼乐正傍搜。齐楚辨智虚前筹，祖朝肉藿岂异谋。庾信诗赋俱雕锼，朔风吹尘织卉裘。炕床煤炭手足柔，非齑豆粥却满瓯。真珠滴槽酒或篘，伐狐燖兔进庶羞。妖歌慢舞陈箜篌，老当益壮在此游。选曹已似执券酬，皂雕一飞即掣韛。先生去矣听我讴，悠然独酌更马周，长安索米毋庸忧。
送宋景濂游五泄山
作者：吴莱
朝代：元
体裁：七言律诗

远眺能携一短筇，寺前突屼定何峰。九天管籥来飞鹤，三岛楼台守蛰龙。閒欲啸歌先目往，病嫌登陟转身慵。西源山石东源水，岂但渠家有赤松。
问五脏
作者：吴莱
朝代：元

我问昔生我，系胎果何神。上颅下负趾，五脏交错陈。胎经已不足，乳湩复不匀。黔䨓不我职，粉饰强为人。自宜多灾害，无以保命真。元气日啙败，客邪作艰屯。彼何瓠而肥，言貌勇若震。此何黴而瘠，肢骨弱不伸。嗟夫赋命间，岂不汝由因。我诚不汝慊，赢啬胡不均。五精被我恼，诉我苍苍旻。恍然欲我答，天道汝当遵。粤自汝有生，躔次逆星辰。矧从汝生后，戕贼逯汝身。心兮本中居，与汝相主宾。汝何不祗敬，狂役类风轮。坎离渐违行，龙虎起战嗔。一元竟不守，散入万微尘。惟脾制水谷，四体氶华津。肴胾噤汝口，酒浆绝沾唇。司禄不上计，畀汝藜藿贫。饥肠常九回，苦吻添荆榛。何天不汝锡，服用无箱囷。抑汝弗事天，寝食失鼎茵。天本不病汝，汝实使病臻。汝仍不耐病，虚躁复善颦。内亏但外养，众药聚毒芬。金石草木虫，乱投剧斧？。五精恒不宁，乖沴积相熏。寒增热或壮，顷刻异冰薪。当知汝五脏，独不与汝亲。何庸汝反诘，斗我似越秦。吁哉一脏损，五脏遽不醇。齿牙渐彫䘌，肤肉还削皴。汝徒职汝职，躯壳有君臣。天曾尽赋汝，造化匪不仁。我闻五精言，凿凿总有伦。曰人本之天，辟若泥在钧。一时巧相值，万物混无垠。圣愚且同裸，毛介与角鳞。我惟有心肝，是号横目民。心肝既属我，荣卫盍絪缊。遍历燥湿滑，备尝酸咸辛。虐汝重役汝，汝得我缁磷。蚯蚓尚无脏，静夜解唱呻。蝴蝶亦复然，翾飞媚阳春。彼宁心肝具，物性各有循。镠纳或土化，死生仅昏晨。自今我即安，无往不宠珍。忍令百岁后，销变为烟燐。曲肱便莞箪，就口取膮臐。五精速归脏，大宅集灵氛。张毅喜奔走，热中果如焚。单豹好容颜，饥虎特汝邻。二者乃天道，我将何所云。作诗示同党，聊以博笑忻。
问五脏
作者：吴莱
朝代：元
体裁：古风

我问昔生我，系胎果何神。上颅下负趾，五脏交错陈。胎经已不足，乳湩复不匀。黔䨓不我职，粉饰强为人。自宜多灾害，无以保命真。元气日啙败，客邪作艰屯。彼何瓠而肥，言貌勇若震。此何黴而瘠，肢骨弱不伸。嗟夫赋命间，岂不汝由因。我诚不汝慊，赢啬胡不均。五精被我恼，诉我苍苍旻。恍然欲我答，天道汝当遵。粤自汝有生，躔次逆星辰。矧从汝生后，戕贼逯汝身。心兮本中居，与汝相主宾。汝何不祗敬，狂役类风轮。坎离渐违行，龙虎起战嗔。一元竟不守，散入万微尘。惟脾制水谷，四体氶华津。肴胾噤汝口，酒浆绝沾唇。司禄不上计，畀汝藜藿贫。饥肠常九回，苦吻添荆榛。何天不汝锡，服用无箱囷。抑汝弗事天，寝食失鼎茵。天本不病汝，汝实使病臻。汝仍不耐病，虚躁复善颦。内亏但外养，众药聚毒芬。金石草木虫，乱投剧斧�。五精恒不宁，乖沴积相熏。寒增热或壮，顷刻异冰薪。当知汝五脏，独不与汝亲。何庸汝反诘，斗我似越秦。吁哉一脏损，五脏遽不醇。齿牙渐彫䘌，肤肉还削皴。汝徒职汝职，躯壳有君臣。天曾尽赋汝，造化匪不仁。我闻五精言，凿凿总有伦。曰人本之天，辟若泥在钧。一时巧相值，万物混无垠。圣愚且同裸，毛介与角鳞。我惟有心肝，是号横目民。心肝既属我，荣卫盍絪缊。遍历燥湿滑，备尝酸咸辛。虐汝重役汝，汝得我缁磷。蚯蚓尚无脏，静夜解唱呻。蝴蝶亦复然，翾飞媚阳春。彼宁心肝具，物性各有循。镠纳或土化，死生仅昏晨。自今我即安，无往不宠珍。忍令百岁后，销变为烟燐。曲肱便莞箪，就口取膮臐。五精速归脏，大宅集灵氛。张毅喜奔走，热中果如焚。单豹好容颜，饥虎特汝邻。二者乃天道，我将何所云。作诗示同党，聊以博笑忻。
鞦韆行寄赵季良时赵留京邑
作者：吴莱
朝代：元

京城寒食来沽酒，城北城南映杨柳。人家欢笑踏鞦韆，杏板丝绳相对悬。宫锦翻衣真富贵，俗躯走肉尽神仙。徘徊宛转当风立，春晚多风吹汝急。鞦韆已坠蹴鞠空，华镳翠鞁拥青骢。轩辕台前日月近，无终国里山川同。远方羁旅纷驰逐，燕赵佳人美如玉。燕歌赵舞欢未足，去年芳草今年绿。
韩蕲王花园老卒歌
作者：吴莱
朝代：元

蕲王手种红锦花，十载不挂铁铔鍜。花园老卒守花树，睡著花砖闻曙鸦。白头白尽身无事，古塞沙尘战馀骑。多士如云足健儿，一奇在腹终憔悴。青铜万缗满地光，宝函矫节赐夷王。宫妆粉艳去酣酒，海？珠琛归压樯。王家舍儿惊吐舌，御府珊瑚碎飞雪。口犹乳臭却帐前，矍铄一翁嗟弃捐。君不见天下英雄本奴虏，左鼻成龙右鼻虎。颈血淋漓思衅鼓。史传沈埋谁比数，花开花落几风雨。
韩蕲王花园老卒歌
作者：吴莱
朝代：元
体裁：古风

蕲王手种红锦花，十载不挂铁铔鍜。花园老卒守花树，睡著花砖闻曙鸦。白头白尽身无事，古塞沙尘战馀骑。多士如云足健儿，一奇在腹终憔悴。青铜万缗满地光，宝函矫节赐夷王。宫妆粉艳去酣酒，海�珠琛归压樯。王家舍儿惊吐舌，御府珊瑚碎飞雪。口犹乳臭却帐前，矍铄一翁嗟弃捐。君不见天下英雄本奴虏，左鼻成龙右鼻虎。颈血淋漓思衅鼓。史传沈埋谁比数，花开花落几风雨。
题毗陵承氏家藏古钱
作者：吴莱
朝代：元

我观《泉志》颇识钱，古今钱品不一传。历山铸金史靡纪，泉府职币开其前。五铢半两日以变，榆荚鹅眼争相缘。重轻子母信有制，周郭肉好俱完全。吾知圣人利世用，要在百货得懋迁。农夫红女寘不易，尺布斗粟储为渊。嗟哉后王弊自此，竟使匹庶握利权。剪皮凿鍱伪莫禁，执签障簏悭称贤。国储何当调度足，民食矧是齑盐先。潜交鬼神欲著论，臭衒富贵仍开廛。冶卒铜工各鼓鞴，偏炉盗铸多烟烻。一朝变通别改币，馀尽沉朽徒埋船。承君好古此收拾，宝玩有若编埒然。大贝南金特啬厚，元圭博璧同瑛鲜。汉官受一洁簠簋，晋士挂百酣杯棬。白水真人笑有谶，上清童子猜非仙。古钱勿用幸久聚，古货难卖空精甄。时能抚摩却秽梦，坐与饕浊收馋涎。世间万物裹可尽，床脚一瓮踏欲癫。试看营室锁星处，何似扬州骑鹤年。
题画墨梅
作者：吴莱
朝代：元

北风吹倒人，古木化为铁。一花天下春，万里江南雪。
题袁子仁所藏巴船出峡图
作者：吴莱
朝代：元

巴山一带高崔嵬，巴江万里从天来。前夫疾挽后夫推，黄牛白狗遽船开。晓风东回水西上，淫滪堆头伏如象。盘旋鸟道怕张帆，汩没龙渊惊棹桨。世人性命重涛波，吴盐蜀麻得利多。怪石急流须勇退，贪夫险魄谩悲歌。神禹酾江江更恶，五丁凿路空岩崿。舟船可坐尚发危，栈阁能行终泪落。嗟兹举目无不然，直愁平地即山川。至喜亭边聊酹酒，长年三老好摊钱。
题赵大年林塘秋晚图
作者：吴莱
朝代：元

老景青黄笔底收，晴凫冷雁共汀洲。王孙画学空花竹，不到铜驼陌上秋。
题钱君辅紫芝图
作者：吴莱
朝代：元

我闻钱子古丈夫，早岁丧亲伏墓庐。血泪迸空百草枯，神芝挺发黄土垆。一茎三秀烨以敷，圆钉宝盖屹相扶。醴泉灌注含膏腴，紫云覆护连根株。山灵地媪侈厥符，鸟啁兽躅助号呼。削杖苴绖麻布襦，毁容恶服绝复苏。孝悌有王贯斗枢，卉木荣华孝之馀。里闾耇长起叹吁，痛心疾首矧可摹。夫孰非亲堂上居，日严祇敬本一躯。夫孰非子膝下娱，风树悲挠弗待予。爱生戚死自古初，德锄谇帚俗易趋。刳分宦奥类向隅，较计丝粟遽异储。被薪委壑喂鸢乌，酣酒嗜炙酗杯杅。衰虽在身，孝已渝天。荐厥祉天，亦诬信哉。纯孝与世殊，史笔值此合特书。素冠所刺今不无，朱草有神钖尔孤。琅玕玉树岂得如，岱衡恒华五岳都。玄黄赤白拥趾颅，列仙山泽或疗臞。瑞不为孝徒区区，天寒岁晚霜霰疏。慎终追远在我儒，匪丹伊青绘此图。后有过者尚式车。
题钱君辅紫芝图
作者：吴莱
朝代：元
体裁：古风

我闻钱子古丈夫，早岁丧亲伏墓庐。血泪迸空百草枯，神芝挺发黄土垆。一茎三秀烨以敷，圆钉宝盖屹相扶。醴泉灌注含膏腴，紫云覆护连根株。山灵地媪侈厥符，鸟啁兽躅助号呼。削杖苴绖麻布襦，毁容恶服绝复苏。孝悌有王贯斗枢，卉木荣华孝之馀。里闾耇长起叹吁，痛心疾首矧可摹。夫孰非亲堂上居，日严祇敬本一躯。夫孰非子膝下娱，风树悲挠弗待予。爱生戚死自古初，德锄谇帚俗易趋。刳分宦奥类向隅，较计丝粟遽异储。被薪委壑喂鸢乌，酣酒嗜炙酗杯杅。衰虽在身，孝已渝天。荐厥祉天，亦诬信哉。纯孝与世殊，史笔值此合特书。素冠所刺今不无，朱草有神锡尔孤。琅玕玉树岂得如，岱衡恒华五岳都。玄黄赤白拥趾颅，列仙山泽或疗臞。瑞不为孝徒区区，天寒岁晚霜霰疏。慎终追远在我儒，匪丹伊青绘此图。后有过者尚式车。
题钱舜举张丽华侍女汲井图
作者：吴莱
朝代：元

景阳宫中景阳井，手出银盘牵素绠。铅华不御面生光，宝帐垂绡花妒影。临春结绮屹层空，璧月琼枝狎客同。鸳鸯戏水池塘雨，蛱蝶寻香殿阁风。日高欢宴骄若诉，床脚表章昏不寤。吴儿白袍战鼓死，洛土青盖降船渡。井泥无波井兰缺，半点胭脂污绯雪。蕙心兰质吹作尘，目断寒江锁江铁。
风雨渡扬子江
作者：吴莱
朝代：元

大江西来自巴蜀，直下万里浇吴楚。我从扬子指蒜山，旧读《水经》今始睹。平生壮志此最奇，一叶轻舟傲烟雨。怒风鼓浪屹于城，沧海输潮开水府。凄迷滟滪恍如见，漭滉扶桑杳何所。须臾草树皆动摇，稍稍鼋鼍欲掀舞。黑云鲸涨颇心掉，明月贝宫终色侮。吟倚金山有暮钟，望穷采石无朝橹。谁欤敲齿咒能神，或有伛身言莫吐。向来天堑如有限，日夜军书费传羽。三楚畸民类鱼鳖，两淮大将犹熊虎。锦帆十里徒映空，铁锁千寻竟然炬。桑麻夹岸收战尘，芦苇成林出渔户。宁知造物总儿戏，且揽长川入樽俎。悲哉险阻惟白波，往矣英雄几黄土。独思万载疏凿功，吾欲持觞酹神禹。
风雨渡扬子江
作者：吴莱
朝代：元

大江西来自巴蜀，直下万里浇吴楚。
我从扬子指蒜山，旧读《水经》今始睹。
平生壮志此最奇，一叶轻舟傲烟雨。
怒风鼓浪屹于城，沧海输潮开水府。
凄迷滟滪恍如见，漭滉扶桑杳何所？须臾草树皆动摇，稍稍鼋鼍欲掀舞。
黑云鲸涨颇心掉，明月贝宫终色侮。
吟倚金山有莫钟，望穷采石无朝橹。
谁欤敲齿咒能神？或有伛身言莫吐。
向来天堑如有限，日夜军书费传羽。
三楚畸民类鱼鳖，两淮大将犹熊虎。
锦帆十里徒映空，铁锁千寻竟然炬。
桑麻夹岸收战尘，芦苇成林出渔户。
宁知造物总儿戏，且揽长川入尊俎。
悲哉险阻惟白波，往矣英雄几黄土！独思万载疏凿功，吾欲持觞酹神禹。
黑海青歌
作者：吴莱
朝代：元

越山山有黑海青，长拳快眼健羽翎。三年笼养未得饱，万里骁俊犹飞星。黄芦老苇日摧折，白鹭文鸧看磔裂。腥沾石碛久远风，髓击寒冈散轻雪。伊人脱手本凡禽，岁晚连绦到上林。钳奴素贱多侯骨，骑士虚豪即侠心。晋宫邸废身欲死，燕国云销草如砥。嗟非鸾凤高杳冥，望尽狐狸众披靡。当时奉使探远巢，两徼驰兵闻勇鏖。南土谁知此鸷猛，北州骤见争惊号。天鹅薄天垂尔翼，海青虽黑打可得。太平八极无不通，函谷何问关西东。
【中吕】红绣鞋·春景
作者：吴西逸
朝代：元

杨柳岸秋千高架，梨花院仕女双丫，玉纤轻按小琵琶。花明春富贵，响玉交加，东风人信马。 山居 蕨薇嫩山林趣味，桑麻富田野生涯，市喧声不到衡扉。绿香春酒瓮，红润晓花枝，日高眠未起。 春醉 红叱拨轻总宝，紫葡萄满泛金钟，寻芳人在小帘栊。倚风同笑傲，对月唱玲珑，清闲可意种。 忆西湖 花院小低低朱户，酒旗摇簇簇香车，市桥官柳暗西湖。杯浮金潋滟，寺现玉浮图，莺花谁是主？ 自况 万顷烟霞归路，一川花草香车，利名场上我情疏。蓝田堪种玉，鲁酒可操觚，东风供睡足。
【双调】水仙子·思情
作者：吴西逸
朝代：元

海棠露冷湿胭脂，杨柳风寒袅绿丝。寄来书刚写个鸳鸯字，墨痕湮透纸。吟不成几句新诗。心间事，口内词，多少寻思。 玉钩帘控画堂空，宝篆香消锦被重，无人温暖罗帏梦，梦中寻可意种，碧纱窗忽地相逢。舌尖恨，心上恐，惊觉晨钟。 芰荷泛月小妆梳，画舸摇风醉玉壶。一杯酒尽青山暮，促归期云共雨，逞疏狂巽玉喷珠。诗中句，灯下书，此意如何。
【双调】蟾宫曲·山间书事
作者：吴西逸
朝代：元

系门前柳影兰舟，烟满吟蓑，风漾闲钩。石上云生，山间树老，桥外霞收。玩青史低头袖手，问红尘缄口回头。醉月悠悠，漱石休休，水可陶情，花可融愁。 游玉隆宫 碧云深隐隐仙家，药杵玄霜，饭煮胡麻。林下樽，云中鸡犬，树底茶瓜。香不断灯明绛蜡，火难消炉炼丹砂。朗诵南华，懒上浮槎。笑我尘踪，走遍天涯。 席上 博秦楼一笑千金，谁是知音？知此闲心。袅娜花枝，依稀眉宇，香动词林。止谈笑何须荐寝，尽疏狂足可披襟。乐事追寻，歌罢归来，嗟叹于今。 寄友 望故人目断湘皋，林下丰姿，尘外英豪。岂惮双壶？不辞千里，命驾相招。便休题鱼龙市朝，好评论莺燕心交。醉后联镳，笑听江声，如此风涛。 寄情 半缄书好寄平安，几句别离，一段艰难。泪湿乌丝，愁随锦字，望断雕鞍。恨鱼雁因循寄简，对鸳鸯展转忘餐。楼外云山，烟水重重，成病看看。 纪旧 折花枝寄与多情，唤起真真，留恋卿卿。隐约眉峰，依稀雾鬓，仿佛银屏。曾话旧花边月影，共衔杯扇底歌声。款款深盟，无限思量，语笑盈盈。
【越调】凭阑人·题情_翰墨空题鸾
作者：吴西逸
朝代：元

翰墨空题鸾凤笺，云水虚劳鱼雁传。些情铁石坚，铁石知几年？ 栖燕楼台诗思迷，睡鸭池塘春漏迟。满身花影移，晓窗香梦随。 鬓乌云簪翠翘，衣淡红绡松玉腰。美人花月妖，比花人更娇。
【越调】柳营曲·赏春
作者：吴西逸
朝代：元

花艳冶，柳欹斜，粉墙低画楼人困也。庭院星列，罗绮云叠，簇簇闹蜂蝶。紫霞杯我辈豪侠，绿云鬟仕女奇绝。乌丝栏看醉草，红牙板唱声揭。别，同载七香车。 避暑偶成 共翠娥，酌金波，湖上晚风摇芰荷。丝管情多，帘幕凉过，暑气尽消磨。扇停风几缕柔歌，袜凌波一掬香罗。醉魂偏浩荡，诗兴费吟哦。睃，老子正婆娑。 秋闺 笼太纤，拜银蟾，恰团圆几时云又掩。尘淡妆奁，风透朱帘，无语望雕檐。博山炉香冷慵添。阳春曲唱和难タ。新凉开扇影，清恨蹙眉尖。嫌，何处可消淹？
双调·寿阳曲·四时（其三）
作者：吴西逸
朝代：元
体裁：曲

萦心事，惹恨词，更那堪动人秋思。画楼边几声新雁儿，不传书摆成个“愁”字。
双调·寿阳曲四时
作者：吴西逸
朝代：元

传心素，托简书，问春归欲归何处？送春词不题风共雨，止埋怨落花飞絮。贪新酿，趁晚凉，笑相呼凭肩歌唱。最多情女郎心外想，打鸳鸯采莲湖上。萦心事，惹恨词，更那堪动人秋思。画楼边几声新雁儿，不传书摆成个愁字。年华尽，腊味醇，睡不温晓寒成阵。折梅花不传心上人，村煞我陇头春信。 咏所见 人如玉，鬓似云，动春心半含娇俊。近装奁懒将花貌匀，旋窝儿粉香成晕。 酒散 旗亭散，歌韵歇，暖风轻柳摇台榭。杏花墙夕阳春去也，马蹄香宝鞍敲月。 效香奁体 惚蝉鬓，怯镜鸾，雁声寒不禁肠断。碧纱窗夜长鸳梦短，怕黄昏一灯相伴。
双调·殿前欢
作者：吴西逸
朝代：元

懒云窝，懒云堆里即无何。半间茅屋容高卧，往事南柯。红尘自网罗，白日闲酬和，青眼偏空阔。风波远我，我远风波。 懒云仙，蓬莱深处恣高眠。笔床茶灶添香篆，尽意留连。闲吟白雪篇，静阅丹砂传，不羡青云选。林泉爱我，我爱林泉。 懒云巢，碧天无际雁行高。玉箫鹤背青松道，乐笑游遨，溪翁解冷淡嘲，山鬼放揶揄笑，村妇唱糊涂调。风涛险我，我险风涛。 懒云关，一泓流水绕弯环。半窗斜日留晴汉，鸟倦知还。高眠仿谢安，归计寻张翰，作赋思王粲。溪山恋我，我恋溪山。 懒云翁，一襟风月笑谈中。生平傲杀繁华梦，已悟真空。茶香水玉钟，酒竭玻璃翁，云绕蓬莱洞。冥鸿笑我，我笑冥鸿。 懒云凹，按行松菊讯桑麻。声名不在渊明下，冷淡生涯。味偏长凤髓茶，梦已随胡蝶化，身不入麒麟画。莺花厌我，我厌莺花。
双调·殿前欢
作者：吴西逸
朝代：元
体裁：曲

懒云窝，懒云堆里即无何。半间茅屋容高卧，往事南柯。红尘自网罗，白日闲酬和，青眼偏空阔。风波远我，我远风波。
懒云巢，碧天无际雁行高。玉萧鹤背青松道，乐笑游遨。溪翁解冷淡嘲，山鬼放揶揄笑，村妇唱糊涂调。风涛险我，我险风涛。
双调·清江引·秋居
作者：吴西逸
朝代：元
体裁：曲

白雁乱飞秋似雪，清露生凉夜。扫却石边云，醉踏松根月，星斗满天人睡也。
双调·清江引秋居
作者：吴西逸
朝代：元

白雁乱飞秋似雪，清露生凉夜。
扫却石边云，醉踏松根月，星斗满天人睡也。
春事桃花满溪春水深，鸾镜人孤甚。
云屏掩梦寒，腕玉和愁枕，故人不来何处饮？。
双调·蟾宫曲·纪旧
作者：吴西逸
朝代：元
体裁：曲

折花枝寄与多情，唤起真真，留恋卿卿。隐约眉峰，依稀雾鬓，仿佛银屏。
曾话旧花边月影，共衔杯扇底歌声。款款深盟，无限思量，笑语盈盈。
双调·雁儿落过得胜令春游
作者：吴西逸
朝代：元

人衔白玉杯，马纵黄金辔。帘栊燕影闲，院落莺声碎。酒瓮浸玻璃，睡帐揭金泥。醉写评花句，梦随芳草池。别离，天远书难寄。芳菲，红残春又归。 题情 春闲芍药瓶，尘淡菱花镜。香消翡翠炉，扇冷犀红柄。终日倚山屏，无意理银筝。独坐愁偏甚，孤眠睡不成。长更，月冷鸳衾剩。愁凝，最无情窗下灯。 叹世 高阳酒更酡，栗里诗难和。风清弦管声，月淡珠玑唾。青镜苦消磨，白发尽婆娑。门外桑榆景，庭前荆棘科。蹉跎，白日空闲过。风波，浮生无奈何。春花闻杜鹃，秋月看归燕。人情薄似云，风景疾如箭，留下买花钱，趱入种桑园。茅苫三间厦，秧肥数顷田。床边，放一册冷淡渊明传。窗前，抄几联清新杜甫篇。
商调·梧叶儿春夜
作者：吴西逸
朝代：元

评花担，折柳杯，诗酒醉淋漓。觅句鸾笺重，笼灯翠袖随。别院漏声迟，扶醉人销金帐里。 春情 香随梦，肌褪雪，锦字记离别。春去情难再，更长愁易结。花外月儿斜，淹粉泪微微睡些。 京城访友 桃凝露，杏倚云，花院望星辰。尘土东华梦，簪缨上苑春。趿履谒侯门，吟眼乱难寻故人。 摩空赋，醉月觞，无地不疏狂。貂帽簪花重，鸳帏倚玉香。清楚绿鬟妆，扶我入温柔醉乡。
天净沙
作者：吴西逸
朝代：元
体裁：曲

江亭远树残霞。淡烟芳草平沙。绿柳阴中系马。夕阳西下。水村山郭人家。
天净沙·江亭远树残霞
作者：吴西逸
朝代：元

江亭远树残霞，淡烟芳草平沙。绿柳阴中系马。夕阳西下，水村山郭人家。
梧叶儿
作者：吴西逸
朝代：元

韶华过，春色休。红瘦绿阴稠。花凝恨，柳带愁。泛兰舟。明日寻芳载酒。
梧叶儿·香随梦
作者：吴西逸
朝代：元
体裁：词

香随梦，肌褪雪，锦字记离别。春去情难再，更长愁易结。花外月儿斜，淹粉泪微微睡些。
清江引·秋居
作者：吴西逸
朝代：元

白雁乱飞秋似雪，清露生凉夜。扫却石边云，醉踏松根月。星斗满天人睡也。
蟾宫曲·山间书事
作者：吴西逸
朝代：元

系门前柳影兰舟，烟满吟蓑，风漾闲钩。石上云生，山间树老，桥外霞收。玩青史低头袖手，问红尘缄口回头。醉月悠悠，漱石休休，水可陶情，花可融愁。
越调·天净沙·闲题
作者：吴西逸
朝代：元
体裁：曲

楚云飞满长空，湘江不断流东，何事离多恨冗？夕阳低送，小楼数点残鸿。
数声短笛沧州，半江远水孤舟，愁更浓如病酒。夕阳时候，断肠人倚西楼。
江亭远树残霞，淡烟芳草平沙，绿柳阴中系马。夕阳西下，水村山郭人家。
越调·天净沙·闲题
作者：吴西逸
朝代：元
体裁：曲

长江万里归帆，西风几度阳关，依旧红尘满眼。夕阳新雁，此情时拍阑干。
江亭远树残霞，淡烟荒草平沙，绿柳阴中系马。夕阳西下，水村山郭人家。
越调·天净沙闲题
作者：吴西逸
朝代：元

长江万里归帆，西风几度阳关，依旧红尘满眼。夕阳新雁，此情时拍阑干。 楚云飞满长空，湘江不断流东，何事离多恨冗？夕阳低送，小楼数点残鸿。 数声短笛沧州，半江远水孤舟，愁更浓如病酒。夕阳时候，断肠人倚西楼。 江亭远树残霞，淡烟芳草平沙，绿柳阴中系马。夕阳西下，水村山郭人家。
越调·柳营曲赏春
作者：吴西逸
朝代：元

花艳冶，柳欹斜，粉墙低画楼人困也。
庭院星列，罗绮云叠，簇簇闹蜂蝶。
紫霞杯我辈豪侠，绿云鬟仕女奇绝。
乌丝栏看醉草，红牙板唱声揭。
别，同载七香车。
避暑偶成共翠娥，酌金波，湖上晚风摇芰荷。
丝管情多，帘幕凉过，暑气尽消磨。
扇停风几缕柔歌，袜凌波一掬香罗。
醉魂偏浩荡，诗兴费吟哦。
睃，老子正婆娑。
秋闺笼太纤，拜银蟾，恰团圆几时云又掩。
尘淡妆奁，风透朱帘，无语望雕檐。
博山炉香冷慵添。
阳春曲唱和难タ。
新凉开扇影，清恨蹙眉尖。
嫌，何处可消淹？。
雁儿落带过得胜令
作者：吴西逸
朝代：元
体裁：古风

春花闻杜鹃，秋月看归燕。人情薄似云，风景疾如箭。留下买花钱，趱人种桑园。茅盖三间厦，秧肥数顷田。床边，放一册冷淡渊明传，窗前，抄几首清新杜甫篇。
雁儿落带过得胜令·春花闻杜鹃
作者：吴西逸
朝代：元
体裁：曲

春花闻杜鹃，秋月看归燕。人情薄似云，风景疾如箭。
留下买花钱，趱入种桑园。茅苫三间厦，秧肥数顷田。
床边，放一册冷淡渊明传，窗前，抄几首清新杜甫篇。
七弦琴水
作者：吴讷
朝代：元

虞城枕山麓，七水流如弦。昔人肇嘉名，千古称琴川。猗余少年日，结庐住川边。每得琴中趣，不暇丝桐传。此意常自知，脉脉无与言。
东归
作者：吴讷
朝代：元

跃马东归古歙州，铁衣如雪照清秋。半生叨食君王禄，百战深遗母氏忧。城上綵旗翻白虎，帐前金络控黄骝。英雄出处缘忠孝，岂为人间万户侯。
东轩
作者：吴讷
朝代：元

孤客凭危正惘然，江南春尽落花天。海门黑送千艘雨，城郭青炊万灶烟。烧药金炉犹伏火，射潮铁箭久离弦。伍员白马今何在？几处荒台野鹿眠。
云岩
作者：吴讷
朝代：元

云破石门开，青青烟树来。江东好山水，天上出楼台。日月开丹灶，风尘罢酒杯。回看争战地，不似住蓬莱。
宿承天观用杨廉夫韵
作者：吴讷
朝代：元

承天观里开图画，吴越山河一览中。半夜月明湖水白，五更日出海门红。綵船春晚笙歌歇，粉堞风高鼓角雄。十二阑干都倚遍，归心飞过大江东。
张尉旧祠
作者：吴讷
朝代：元

张颠尉南沙，清狂隘当世。三杯草圣传，笔走龙蛇势。散发醉濡墨，挥洒夸神异。至今媚学子，千载仰雄制。儒宫蒇祀余，余沥尚沾祀。
战昱岭关
作者：吴讷
朝代：元

鼓角声雄队伍齐，扬兵晓战昱关西。黄金匣动双龙出，赤羽旗开万马嘶。露布不烦诸将草，诗篇还效古人题。沙溪春酒甜如蜜，醉卧花阴听鸟啼。
昱关行
作者：吴讷
朝代：元

昱关铁骑争驰突，白羽红翎送金镝。可怜五岭之中间，朽骨茫茫照寒日。贼徒散走东南回，却倚黄连足坚壁。四面长围筑已成，炮架崔巍向城立。自知九死不一生，犹捲朱旗战原隰。君不见韩将军，陷阵常呼万人敌，我当从之斩妖贼。
李将军歌
作者：吴讷
朝代：元

太仓积粟皆红腐，群猫昼眠鼠变虎。前锋不见李将军，何人为发千钧弩。去年我从昱岭来，匹马驰突三关开。北平未入卫青幕，郭隗独上燕昭台。近闻西府罗俊彦，人人自谓能酣战。谁似当年背水军，赤帜才临赵城变。英雄报国如等閒，马革裹尸铜柱间。明朝按剑收中山，谤书慎勿回天颜。
游岝崿山
作者：吴讷
朝代：元

骑马野桥西，残梅雪满溪。兴来诗谩写，行处剑长携。烽火边关近，楼船水塞低。应逢杨铁笛，笑我尚羁栖。
登吴山留题承天观
作者：吴讷
朝代：元

满目尽楼台，路从山顶来。潮生沙岸没，云破海门开。官舍笼鹅去，道人骑鹤回。题诗向何处，石壁扫苍苔。
破红巾
作者：吴讷
朝代：元

君不见蕲黄儿，纷纷白马张红旗。去年陷湖北，今年陷淮西。遂令深山之民皆带甲，四海澒洞含疮痍。堆金积玉亦何有，略地攻城徒尔为。又不见黄连寨，左带溪山右淮海。天兵如日照雪霜，百万红巾一朝败。亲王按剑定中原，丞相分兵救吴会。边人不识韩将军，极口争誇铁元帅。八座东开昱岭关，群偷欲度愁跻攀。奇兵间道绝归路，可怜白骨高如山。桂林老臣再徵起，坐镇西垣几千里。昨闻馀党犯其锋，血作龙沙半江水。南方猺獠勇莫当，自谓效义收蕲黄。贼徒一见惊丧胆，坚壁不出知天亡。诸君力尽在此举，巢穴不平鼠为虎。相期麟阁画丹青，却忆虞廷舞干羽。
齐女墓
作者：吴讷
朝代：元
体裁：古风

齐景不自强，涕出女于吴。迢迢三千里，百两来姑苏。死葬虞山巅，北望父母都。芳魂逐飘风，艳骨归黄垆。空馀一抔土，月夜皞饥狐。
新创暖阁谢小山韵
作者：吴逊斋
朝代：元
体裁：五言律诗

未学渊明去，惟贤康节多。人生贵真正，物育在中和。待阙听常选，随流创小窝。静心无个事，得趣付赓歌。
越中秋怀二首
作者：吴采
朝代：元

无边落木送秋来，宋玉愁多赋更哀。淮甸烽烟连白下，楚江云影暗阳台。汉王未惜三斋印，庞统原非百里才。俛仰去天才咫尺，几回清梦到三台。羁思愁怀耿未平，秋来景物倍伤情。苍鲸跋浪风偏恶，宝剑惊时夜亦鸣。南国未全沧海贡，中原犹望朔方兵。躬耕自惜英雄事，未必南阳老此生。
越中秋怀二首·其一
作者：吴采
朝代：元

无边落木送秋来，宋玉愁多赋更哀。淮甸烽烟连白下，楚江云影暗阳台。汉王未惜三斋印，庞统原非百里才。俛仰去天才咫尺，几回清梦到三台。
越中秋怀二首·其二
作者：吴采
朝代：元

羁思愁怀耿未平，秋来景物倍伤情。苍鲸跋浪风偏恶，宝剑惊时夜亦鸣。南国未全沧海贡，中原犹望朔方兵。躬耕自惜英雄事，未必南阳老此生。
丁巳立春
作者：吴锳
朝代：元
体裁：七言绝句

笑看风景异乡春，綵笔题诗发兴新。遥想椒花堂上酒，醉时频说未归人。
再用有之老师韵以谢
作者：吴锳
朝代：元
体裁：古风

黄昏炊烟起邻屋，独树槎枒鸟争宿。新醅香动喜客来，蚁泛蛆浮不须漉。献酬交处玉山倒，灯火频开为诗好。劝君适兴须尽欢，昨日朱颜今日老。书囊无底非谈空，令人心醉如醉醲。他年佳话起今夕，应笑寸莛撞巨钟。
句
作者：吴锳
朝代：元

塞翁休问马，海客自盟鸥。泉声晴亦雨，山气夏先秋。
夜坐
作者：吴锳
朝代：元
体裁：古风

微月耿窗影，回风递铃音。幽子方独坐，警此中夜心。湛然体太虚，不受尘滓侵。明朝接世事，何必论浮沉。
斜沟登车次韵
作者：吴锳
朝代：元
体裁：七言绝句

买得斜沟小犊车，曲辕短策困泥沙。何时乞取江南县，春雨初晴学种花。
有之老师下过留宿
作者：吴锳
朝代：元
体裁：古风

龟峰之西结茅屋，南冈先生夜投宿。开门出迎喜欲舞，童子烹鸡酒新漉。别来三月意倾倒，自言豸冠相遇好。披图见画复见诗，笔法远过东岩老。灯前细酌尊易空，僻居甚愧无鲜醲。连床醉卧不知晓，觉来山寺鸣霜钟。
杜门
作者：吴锳
朝代：元
体裁：古风

杜门养我拙，将谓得自安。岂期窘人事，朝夕生百端。东家子乘龙，西家女乘鸾。试将谋诸妇，妇言良可叹。子不义居乡，而以廉居官。今兹用不足，羞涩将谁看。我常鬻簪珥，日为治杯盘。上堂奉我姑，怡然有馀欢。请君秉素节，琐琐毋相干。
柳枝词
作者：吴锳
朝代：元
体裁：乐府曲辞

风前袅娜效轻身，一日三眠别是春。多少闺情江路上，直将青眼送行人。
游道岩题葆真观
作者：吴锳
朝代：元
体裁：古风

道岩启奇秀，混沌窥天工。峻嶒若外屏，虚明乃中通。天池玉泉注，香炉紫烟濛。瑁檐抗浮云，宝盖凌层空。秋莲试砥砺，金液鍊芙蓉。题名刻苍璧，飞酌临春风。清境信瞻恋，严程惜倥匆。
舟中
作者：吴锳
朝代：元
体裁：七言绝句

依稀残梦水声中，落月馀辉入短篷。似听邻舟催唤起，今朝趁得上江风。
舟次硖石避雨古庙
作者：吴锳
朝代：元
体裁：古风

漠漠春云起岩谷，白云飞空乱如镞。牧儿狂走过桥西，远墅微茫数家屋。浪高雪阵风忽颠，移舟小泊古庙前。坐待天回日西照，江流不尽山苍然。
象山书院即事
作者：吴锳
朝代：元
体裁：五言律诗

我本闽中客，因人得胜游。泉声晴亦雨，山气夏先秋。旧友能青眼，新知岂白头。开怀尽樽俎，更为月岩留。
送麻仲德提点三茅观
作者：吴锳
朝代：元
体裁：古风

麻姑连峰秀，仙人昔游盘。之子禀清淑，皎然冰雪颜。羁丱慕冲素，从师造天关。朝采碧珠华，夕骖白云鸾。嘉命被恩宠，飘飘暂南还。七宝得真镜，三茅领仙班。送别相兴期，行当一登攀。愿乘泠风御，翱翔五云端。
一叶竹为竹叟禅师作
作者：吴镇
朝代：元

谁云古多福，三茎四茎曲。一叶砚池秋，清风满淇澳。
倪云林画
作者：吴镇
朝代：元

隐君重价如结绿，萝屋萧然依古木。篮舆不到五侯家，只在山椒与泉曲。
关仝秋山凝翠
作者：吴镇
朝代：元

绝壁孤亭迥，千峰落日曛。沙明江上树，客带洞前云。市散鸡鸣远，村荒犬吠闻。一天秋色好，多向此中分。
写菜
作者：吴镇
朝代：元

菜叶阑干长，花开黄金细。直须咬到根，方识澹中味。
南吕·金字经梅边
作者：吴镇
朝代：元

雪冷松边路，月寒湖上村，缥缈梨花入梦云。
巡，小檐芳树春。
江梅信，翠禽啼向人。
卢鸿仙山台榭
作者：吴镇
朝代：元

尘踪何得此中游，无数青山绕殿头。炉篆浮烟朝霭霭，溪云连树晚油油。花香曲径群麛聚，芸芷平田独鹤游。欲识仙家真乐处，一泓清濑四山秋。
卢鸿嵩山草堂图
作者：吴镇
朝代：元

卢鸿仙去五百载，一段高风未可攀。忽睹草堂清绝处，分明几案有嵩山。
叔明松壑秋云图
作者：吴镇
朝代：元

万壑潆回磴道长，崇冈交互转苍苍。疏松过雨虚阑净，古木回风曲岸凉。村舍几家门半启，渔梁何处水流香。扁舟凝望云千顷，不觉西林下夕阳。
古涧长松图
作者：吴镇
朝代：元

长松生风吹不歇，古涧出泉鸣自幽。玉屑饭馀移白日，紫芝歌动振高秋。
古藤
作者：吴镇
朝代：元

古藤阴阴抱寒玉，时向晴窗伴我独。青青不改四时容，绝胜凌霄倚凡木。
句
作者：吴镇
朝代：元

我亦有亭深竹里，也思归去听秋声。
右丞春溪捕鱼
作者：吴镇
朝代：元

前滩罾兮后滩网，鱼兮鱼兮何所往。桃花锦浪绿杨村，浦溆忽闻渔笛响。我行笠泽熟此图，顿起桃源鸡犬想。不如归向茅屋底，老瓦盆中醉春酿。
右丞秋林晚岫
作者：吴镇
朝代：元

右丞已往六百载，翰藻神工若个同。千嶂远横秋色里，山家遥带暮烟中。
右丞辋川图三首
作者：吴镇
朝代：元

潇洒开元士，神图绘辋川。树深疑垞小，溪静见沙圆。径竹分青霭，庭槐敛暮烟。此中有高卧，敧枕听飞泉。画里诗仍好，萦回自一川。湖晴岚气爽，浪静柳阴圆。赋咏成珠玉，经营起雾烟。当年满朝士，若个在林泉。
右丞辋川图三首·其一
作者：吴镇
朝代：元

潇洒开元士，神图绘辋川。树深疑垞小，溪静见沙圆。径竹分青霭，庭槐敛暮烟。此中有高卧，敧枕听飞泉。
右丞辋川图三首·其二
作者：吴镇
朝代：元

画里诗仍好，萦回自一川。湖晴岚气爽，浪静柳阴圆。赋咏成珠玉，经营起雾烟。当年满朝士，若个在林泉。
吴道子秋山放鹤图次赵松雪韵
作者：吴镇
朝代：元

秋云如练锁千山，楼阁重重水自湲。镇日溪桥无俗侣，杖藜扶鹤是高閒。
吴道玄五云楼阁
作者：吴镇
朝代：元

碧树围青幄，群峰列嶂来。卿云分五色，鹊观倚三台。仙客乘春至，山翁向暮回。高深无限思，之子总神材。
周文矩十美图
作者：吴镇
朝代：元

有女联翩巧样妆，能将歌舞动君王。谁言金屋风光好，雨滴苍筠漏更长。
墨菜画卷
作者：吴镇
朝代：元

菘根脱地翠毛湿，雪花翻匙玉肪泣。芜蒌金谷暗尘土，美人壮士何颜色。山人久刮龟毛毡，囊空不贮揶揄钱。屠门大嚼知流涎，淡中滋味吾所便。元修元修今几年，一笑不直东坡前。
子久万里长江图
作者：吴镇
朝代：元

一峰胸次多傀儡，兴寄江山尺素间。南北横分疑作限，西东倒注未曾还。山围故国人非旧，水绕重城树自閒。尤羡个中时序换，昔年禹玉岂容攀。
子久为危太朴画
作者：吴镇
朝代：元

子久丹青好，新图更擅长。浮空烟水阔，倚岸树阴凉。咫尺分浓澹，高深见渺茫。知君珍重意，愈久岂能忘。
子久为徐元度卷
作者：吴镇
朝代：元

木落空山秋气高，一声疏磬出林皋。归帆点点知何处？满目苍烟尚未消。
子久春山仙隐
作者：吴镇
朝代：元

山家处处面芙蓉，一曲溪歌锦浪中。隔岸游人何处去，数声鸡犬夕阳红。
子昂仿张僧繇
作者：吴镇
朝代：元

雨过秋塘泛曲湍，归人欲渡俯平川。前村遥望炊烟起，更有新篘破晓寒。
子昂仿陆探微
作者：吴镇
朝代：元

客子行吟径路幽，一声啄木绿阴稠。芙蓉倒映空江色，危立溪头几点鸥。
子昂仿顾恺之
作者：吴镇
朝代：元

隔水山高青隐日，傍溪古树绿藏云。閒翁自有閒游伴，更爱溪鸥閒作群。
山居深趣图
作者：吴镇
朝代：元

猗欤太史诸王孙，生绡画出昆仑根。枯槎菌蠹厄野火，溪园秋雨琅玕繁。天寒岁暮碣石馆，囊书日见玄云翻。持向故山茅屋底，倚看屈曲大江奔。
山水
作者：吴镇
朝代：元

闻有风轮持世界，可无笔力走山川。峦容尽作飞来势，大室丹然掷大千。
张僧繇翠嶂瑶林
作者：吴镇
朝代：元

前峰突兀后峰攒，万木彫残景色阑。仙馆无人清磐杳，瑶蹊有客碧萝寒。一缣点染空青远，六法精深秀色团。寄语故人珍袭处，僧繇还属画中看。
张僧繇霜林云岫
作者：吴镇
朝代：元

六朝画史知无几，吴下僧繇独擅场。百叠苍峦浮障起，千林绀叶入云长。低回野渡钟声远，寂寞荒村树影凉。咫尺披图更萧瑟，短词何敢遂揄扬。
忆馀杭 嘉禾八景 其一 空翠风烟
作者：吴镇
朝代：元

万寿山前，屹立一亭名槜李，堂阴数亩竹涓涓。空翠锁风烟。骚人隐士留题咏。红尘不到苍苔径。子瞻三过见文师。壁上有题诗。
忆馀杭 嘉禾八景 其五 月波秋霁
作者：吴镇
朝代：元

粉堞危楼，阑下波光摇月色，金鱼池畔草蒙茸。荒圃瞰楼东。亭亭遥峙梁朝桧。屈曲槎枒接苍翠。独怜天际欠青山。却喜水回环。
忆馀杭 嘉禾八景 其四 春波烟雨
作者：吴镇
朝代：元

一掌春波，矗矗鹾帆闹如市，昔年烟雨最高楼。几度暮云收。三贤古迹通岐路。窣堵玲珑插濠罟。荷花袅袅间菰蒲。依约小西湖。
忆馀杭 嘉禾八景 空翠风烟
作者：吴镇
朝代：元

万寿山前，屹立一亭名槜李，堂阴数亩竹涓涓。空翠锁风烟。骚人隐士留题咏。红尘不到苍苔径。子瞻三过见文师。壁上有题诗。三塔龙潭，古龙祠下千年迹，几番残燬喜犹存。静胜独归僧。阴森一径松杉直。楼阁层层曜金碧。祈丰祷旱最通灵。祠下暮云生。湖合鸳鸯，一道长虹横跨水，涵波塔影见中流。终日射渔舟。彩云依傍真如墓。长水塔前有奇树。雪峰古甃冷于秋。策杖几经游。一掌春波，矗矗鹾帆闹如市，昔年烟雨最高楼。几度暮云收。三贤古迹通岐路。窣堵玲珑插濠罟。荷花袅袅间菰蒲。依约小西湖。粉堞危楼，阑下波光摇月色，金鱼池畔草蒙茸。荒圃瞰楼东。亭亭遥峙梁朝桧。屈曲槎枒接苍翠。独怜天际欠青山。却喜水回环。杉闸奔湍，一塘远接吴淞水，两行垂柳绿如云。今古送人行。买妻耻醮藏羞墓。秋茂邮亭递书处。路逢樵子莫呼名。惊起墓中灵。百亩胥峰，道是子胥磨剑处，嶙峋白石几番童。时有兔狐踪。山前万个长松树。下有高人琴剑墓。周回苍桧四时青。红日战涛声。一甃幽澜，景德廊西苔藓合，茶经第七品其泉。清冽有灵源。亭间梁栋书题满。翠竹潇森映池馆。门前一水接华亭。魏武两其名。
怪石
作者：吴镇
朝代：元

湖洞露鼋头，日出曝鼋背。龟鼍或傍石，时时觅同类。
悬厓松图
作者：吴镇
朝代：元

偃蹇支离不耐秋，摇风洒雨几时休。转身便是青山顶，又有悬厓在上头。
慈里山
作者：吴镇
朝代：元

慈里山居林屋西，绕山碧磴接丹梯。几时桑柘深深圃，数里葭蒹狭狭溪。晓月禅家钟发早，夕阳樵唱担归齐。亨衢南去平如砥，□□骄骢□□蹄。
招仙词题高彦敬云山卷
作者：吴镇
朝代：元

空山兮寂历，石气蒸兮茏葱。人家兮水末，望鸡犬兮云中。水流兮花谢，淹冬春兮无穷。江亭兮石濑，漱霭兮深松。山中人兮归来，飒长啸兮天风。
文同风篁萧瑟图
作者：吴镇
朝代：元

翠羽参差自一丛，湘江清影澹微风。开图忽睹题痕处，羡杀当年笑笑翁。
方壶松岩萧寺
作者：吴镇
朝代：元

方壶终日痼烟霞，写得湖山事事嘉。湖上烟笼梵王宅，山深云覆羽人家。诗翁伫立搜新句，稚子閒来扫落花。几处归帆何处客，一声啼鸟夕阳斜。
方方壶画
作者：吴镇
朝代：元

罨画岧峣倚碧空，青娥高髻出瑶宫。微风忽动前溪影，华表盘云舞镜中。
方方壶画二首
作者：吴镇
朝代：元

城市山林孰是非，幽居能与世尘违。函关紫气青牛到，辽海秋风白鹤归。天鼓叩残明月堕，洞箫吹彻彩云飞。谁知寂寞江天外，长使人间望少微。数载飘蓬事已非，荆关咫尺世情违。寒云时向青山抹，野艇遥从白社归。几处夕阳人共语，一村流水鹭边飞。知君紫府归来后，閒把丹青玩翠微。
方方壶画二首·其一
作者：吴镇
朝代：元

城市山林孰是非，幽居能与世尘违。函关紫气青牛到，辽海秋风白鹤归。天鼓叩残明月堕，洞箫吹彻彩云飞。谁知寂寞江天外，长使人间望少微。
方方壶画二首·其二
作者：吴镇
朝代：元

数载飘蓬事已非，荆关咫尺世情违。寒云时向青山抹，野艇遥从白社归。几处夕阳人共语，一村流水鹭边飞。知君紫府归来后，閒把丹青玩翠微。
明月湾
作者：吴镇
朝代：元

月华滟滟水悠悠，圆月沈时曙色浮。自笑驱驰亦如月，东来西去几时休。
李公麟大阿罗汉图
作者：吴镇
朝代：元

潇洒龙眠不可呼，彩毫犹喜未模糊。天台五百知何处？还向图中證有无。
李咸熙秋岚凝翠
作者：吴镇
朝代：元

雨过秋光映翠微，岩云一抹澹荆扉。千山寂寂疏钟杳，万壑萧萧落木稀。涧水奔飞行路湿，松篁回合墅禽归。征帆点点沧江上，应羡山人种蕨薇。
李成寒林图
作者：吴镇
朝代：元

岭高霜自结，风劲入寒时。日落晚山碧，林空流水悲。栖鸦寻树早，瘦蹇下冈迟。无限黄尘满，幽栖总不知。
李成江村秋晚
作者：吴镇
朝代：元

咸熙画图无与共，传世希微爱者众。二李之后已寥寥，宣和当日尤珍重。新图一旦落人间，神宫寂寞何时还。经营意匠出尘表，上下五百谁能攀。水回中有渔舟泊，山顶崇台招白鹤。篱根浮出水潺潺，万竹琳琅奏天乐。霜飞木落一天秋，栖禽向晚声啾啾。柳溪错认渊明宅，过桥岂是王弘俦。景色萧条如太古，路僻村深贮烟雾。分明再见辋川人，芜词何敢轻为附。清容自是鉴赏家，持将却向天之涯。几回试展未能去，落尽庭前无数花。
李昭道春江图
作者：吴镇
朝代：元

晴江一望春山高，日光荡漾翻银涛。白云冉冉向空落，长天漠漠归鸿号。岸上垂杨覆瑶草，征帆直指长安道。蛟龙不动两耳清，花落莺啼人自老。鸱夷当日溯烟波，凉风万里来天河。李侯久向层冥去，丹青散逸将如何？宣和当日珍藏固，三百馀年撚指过。危君不让米南宫，置之武库尤加护。
李昭道画卷
作者：吴镇
朝代：元

人爱山居好，何如此际便。家规仍小异，幽致更超然。暮霭映高树，柴扉绕细泉。新图不可再，展阅忆唐贤。
李昭道秋山无尽图
作者：吴镇
朝代：元

奇峰倒映青冥立，绝壑高悬白雾开。万里无云见秋末，千林有雨向春回。
李营丘真迹
作者：吴镇
朝代：元

万仞苍山百尺楼，西风吹送满林秋。疏钟遥落空亭里，尽属营丘笔底收。
松泉图
作者：吴镇
朝代：元

长松兮亭亭，流泉兮泠泠。漱白石兮散晴雪，舞天风兮吟秋声。景幽佳兮足静赏，中有人兮眉长清。松兮泉兮何所拟，砚池阴阴兮清彻底。挂高堂兮素壁间，夜半风雷兮忽飞起。
林屋山
作者：吴镇
朝代：元

巍巍林屋古灵踪，东隔鼋头只一重。旱洞晴云阴洞雨，渔家清笛道家钟。绿阴满地三春草，翠盖擎空百尺松。知道西南岩壑里，轻风吹处有潜龙。
次云林韵题耕云东轩读易图三首
作者：吴镇
朝代：元

山堂昨夜起秋风，景物萧条便不同。岂是天公嫌冷淡，故将林木染黄红。高人相对东轩下，竟日曾无朝市言。几卷图书几竿竹，天香冉冉泛芳尊。云林点笔染秋山，往道荆关今又还。别去相思无可记，开缄时见墨纤纤。
次云林韵题耕云东轩读易图三首·其一
作者：吴镇
朝代：元

山堂昨夜起秋风，景物萧条便不同。岂是天公嫌冷淡，故将林木染黄红。
次云林韵题耕云东轩读易图三首·其三
作者：吴镇
朝代：元

云林点笔染秋山，往道荆关今又还。别去相思无可记，开缄时见墨纤纤。
次云林韵题耕云东轩读易图三首·其二
作者：吴镇
朝代：元

高人相对东轩下，竟日曾无朝市言。几卷图书几竿竹，天香冉冉泛芳尊。
水墨梅松兰竹四友图
作者：吴镇
朝代：元

砚池漠漠墨吐汁，苍髯呼风山鬼泣。涛声破梦铁骨冷，露影漙空翠毛湿。徂徕百亩老云烟，湖山九里甘萧瑟。何当置此明窗下，长对诗人弄寒碧。
水竹山居图
作者：吴镇
朝代：元

结茅山阴溪之曲，最爱轩窗对修竹。四时谡谡动清风，三径萧萧戛寒玉。也知一日不可无，彼且恶乎免尘俗。夜深飞梦绕湘江，廿五清弦秋水绿。
沁园春·题画骷髅
作者：吴镇
朝代：元

漏泄元阳，爷娘搬贩，至今未休。吐百种乡音，千般扭扮，一生人我，几许机谋。有限光阴，无穷活计，汲汲忙忙作马牛。何时了，觉来枕上，试听更筹。古今多少风流。想蝇利蜗名谁到头。看昨日他非，今朝我是。三回拜相，两度封侯。采菊篱边，种瓜园内，都只到邙山土一邱。惺惺汉，皮囊扯破，便是骷髅。
沁园春·题画骷髅
作者：吴镇
朝代：元

漏＊元阳，爹娘搬贩，至今未休。百种乡音，千般狃扮，一生人我，几许机谋。有限光阴，无穷活计，急急忙忙作马牛。何时了，觉来枕上，试听更筹。古今多少风流。想蝇利蜗名几到头。看昨日他非，今朝我是，三回拜相，两度封侯。采菊篱边，种瓜圃内，都只到邙山土一丘。惺惺汉，皮囊扯破，便是骷髅。
泽山
作者：吴镇
朝代：元

茫茫震泽拥孤山，人在山间是泽间。安得相携山逸侣，丹梯碧磴共跻攀。
洪谷子楚山秋晚
作者：吴镇
朝代：元

洪谷仙去五百年，丹青流落何翛然。九疑之山何突兀，乱云惨澹秋风前。寻幽忽有蓬莱仙，歌声隐约清溪边。萧萧木叶下无际，不见归来张季船。前村后村高复下，远渚近渚断又连。夕照迟迟俯西川，树底人家起碧烟。卷中妙境无穷已，挥毫聊尔纪新篇。
渔父
作者：吴镇
朝代：元

五岭风光绝四邻。满川凫雁是交亲。云触岸，浪摇身。青草烟深不见人。
渔父
作者：吴镇
朝代：元
体裁：词

五陵风光绝四邻。满川凫雁是交亲。云触岸，浪摇身。青草烟深不见人。
渔父
作者：吴镇
朝代：元

如何小小作丝纶。只向湖中养一身。任公子，尔何人。枉钓如山截海鳞。
渔父
作者：吴镇
朝代：元
体裁：词

如何小小作丝纶。祇向湖中养一身。任公子，尔何人。枉钓如山截海鳞。
渔父
作者：吴镇
朝代：元

无端垂钓空潭心。鱼大船轻力不任。忧倾倒，系浮沉。事事从轻不要深。
渔父
作者：吴镇
朝代：元

月移山影照渔船。船载山行月在前。山突兀，月婵娟。一曲渔歌山月边。
渔父
作者：吴镇
朝代：元

极浦遥看两岸斜。碧波微影弄晴霞。孤舟小，去无涯。那个汀洲不是家。
渔父
作者：吴镇
朝代：元

桃花波起五湖春。一叶随风万里身。钓丝细，香饵匀。元来不是取鱼人。
渔父
作者：吴镇
朝代：元

残阳浦里漾渔船。青草湖中欲暮天。看白鸟，下平川。点破潇湘万里烟。
渔父
作者：吴镇
朝代：元

残霞返照四山明。云起云收阴复晴。风脚动，浪头生。听取虚篷夜雨声。
渔父
作者：吴镇
朝代：元

目断烟波青有无。霜凋枫叶锦模糊。千尺浪，四腮鲈。诗筒相对酒胡芦。
渔父
作者：吴镇
朝代：元

绿杨湾里夕阳微。万里霞光浸落晖。击楫去，未能归。惊起沙鸥扑鹿飞。
渔父
作者：吴镇
朝代：元

舴艋为舟力几多。江头云雨半相和。殷勤好，下长波。半夜潮生不那何。
渔父
作者：吴镇
朝代：元

舴艋舟人无姓名。葫芦提酒乐平生。香稻饭，滑莼羹。掉月穿云任性情。
渔父
作者：吴镇
朝代：元

重整丝纶欲掉船。江头新月正明圆。酒瓶倒，岸花悬。抛却渔竿和月眠。
渔父
作者：吴镇
朝代：元

钓得鲜鳞拽水开。绿萍漾漾逐钩来。摇赪尾，噞红腮。不羡严陵坐钓台。
渔父
作者：吴镇
朝代：元

雪色髭须一老翁。欲将短棹拨长空。微有雨，正无风。宜在五湖烟水中。
渔父
作者：吴镇
朝代：元

风搅长江浪搅风。鱼龙混亲一川中。藏深浦，系长松。直待云收月在空。
渔父
作者：吴镇
朝代：元
体裁：词

风搅长江浪搅风。鱼龙混杂一川中。藏深浦，系长松。直待云收月在空。
渔父·临荆浩渔父图十六首
作者：吴镇
朝代：元

洞庭湖上晚风生。风触湖心一叶横。兰棹稳，草衣轻。只钓鲈鱼不钓名。
渔父·以上葛氏啸园从书本梅道人遗墨。？
作者：吴镇
朝代：元

醉倚渔舟独钓鳌。等闲入海即乘潮。从浪摆，任风飘。缩手怀中放却金字经，因删去。
渔父·无端垂钓空潭心
作者：吴镇
朝代：元

无端垂钓空潭心。鱼大船轻力不任。忧倾倒，系浮沉。事事从轻不要
渔父三首
作者：吴镇
朝代：元

红叶村西夕照馀。黄芦滩畔月痕初。轻拨棹，且归与。挂起渔竿不钓鱼。点点青山照水光。飞飞寒雁背人忙。冲小浦，转横塘。芦花两岸一朝霜。醉倚渔舟独钓鳌。等閒入海即乘潮。从浪摆，任风飘。束手怀中放却桡。
渔父三首·三
作者：吴镇
朝代：元
体裁：词

醉倚渔舟独钓鳌。等閒入海即乘潮。从浪摆，任风飘。束手怀中放却桡。
渔父三首·二
作者：吴镇
朝代：元
体裁：词

点点青山照水光。飞飞寒雁背人忙。冲小浦，转横塘。芦花两岸一朝霜。
渔父三首·其一
作者：吴镇
朝代：元

红叶村西夕照馀。黄芦滩畔月痕初。轻拨棹，且归与。挂起渔竿不钓鱼。
王叔明卷
作者：吴镇
朝代：元

短缣几许容丘壑，郁郁乔林更著山。应识王郎胸次好，未教消得此身閒。
王叔明林泉清话图
作者：吴镇
朝代：元

落日秋山外，霜林暮霭中。相看无俗处，生事有谁同？
王右丞雪溪图二首
作者：吴镇
朝代：元

晓径沾衣湿，登台试屐危。乾坤增壮观，江海得深期。历乱瑶华吐，纷披玉树枝。精微谁与并？顾陆颇相宜。碧树拥江扉，朱帘卷翠微。崇朝无客过，傍晚有渔归。岭耀梅重白，堤萦絮正飞。若留清夜赏，铅粉更光辉。
王右丞雪溪图二首·其一
作者：吴镇
朝代：元

晓径沾衣湿，登台试屐危。乾坤增壮观，江海得深期。历乱瑶华吐，纷披玉树枝。精微谁与并？顾陆颇相宜。
王右丞雪溪图二首·其二
作者：吴镇
朝代：元

碧树拥江扉，朱帘卷翠微。崇朝无客过，傍晚有渔归。岭耀梅重白，堤萦絮正飞。若留清夜赏，铅粉更光辉。
王晋卿万壑秋云
作者：吴镇
朝代：元

众山互回绕，芳丛满苍壁。墅猿啼树红，林鸟巢筠碧。云来拥翠鬟，泉泻激古石。吟翁自拘拘，行人走役役。归舟向东去，炊烟上空灭。前村未掩门，不知日将夕。
王晋卿画
作者：吴镇
朝代：元

晋卿绘事诚无匹，尺素能参造化功。碧树依微春水阔，苍山缥缈暮云笼。幽深自觉尘氛远，閒澹从教色相空。更喜涪翁遗墨好，草堂何必独称工。
王晋卿蜀道寒云
作者：吴镇
朝代：元
体裁：古风

蜀道何年辟，猿猱若畏攀。云依□木静，梵呗禅关閒。野店市未散，斜傍河梁间。行人自南北，飞鸟互往还。鸡鸣遍村落，舟行溜潺潺。青松纷满目，夕阳并在山。谁云画图表，徒然见一班。
王晋卿蜀道寒云
作者：吴镇
朝代：元

蜀道何年辟，猿猱若畏攀。云依□木静，梵呗禅关閒。野店市未散，斜傍河梁间。行人自南北，飞鸟互往还。鸡鸣遍村落，舟行溜潺潺。青松纷满目，夕阳并在山。谁云画图表？徒然见一班。
王维终南草堂
作者：吴镇
朝代：元

昔人谢政后，生事此山中。树洒虚堂雨，泉飞隔浦风。喜无舟楫至，旋有鹤猿通。应识无声妙，临窗展未穷。
画兰
作者：吴镇
朝代：元

舶趠风下东吴舟，抔土移入漳泉秋。初疑紫莛攒翠凤，恍如绿绶萦青虬。猗猗九畹易消歇，奕奕百亩多淹留。轩窗相逢与一笑，交结三友成风流。
画竹
作者：吴镇
朝代：元

与可画竹不见竹，东坡作诗忘此诗。高丽老茧冰雪古，戏成岁寒岩壑姿。纷纷苍霰落碧筱，谡谡好风扶旧枝。狰狞头角易变化，细听夜深雷雨时。
画竹七首
作者：吴镇
朝代：元

解箨初闻粉节香，拂云又见影苍苍。凤凰不至伶伦老，无奈荆榛特地长。长忆前朝李蓟丘，墨君天下擅风流。百年遗迹留人世，写破湘潭梦里秋。愁来白发三千丈，戏写清风五百竿。幸有颖奴知此意，时来几上弄清寒。此君不可一日无，才著数竿清有馀。露叶风梢承砚滴，潇湘一曲在吾庐。叶叶如闻风如声，尽消尘俗思全清。夜深梦绕湘江曲，二十五弦秋月明。低垂新绿影离离，倚石临泉一两枝。忆得昔年今日见，凤凰池上雨丝丝。有竹之地人不俗，而况轩窗对竹开。谁谓墨奴能倒景？一枝独上纸屏来。
画竹七首·其一
作者：吴镇
朝代：元

解箨初闻粉节香，拂云又见影苍苍。凤凰不至伶伦老，无奈荆榛特地长。
画竹七首·其七
作者：吴镇
朝代：元

有竹之地人不俗，而况轩窗对竹开。谁谓墨奴能倒景？一枝独上纸屏来。
画竹七首·其三
作者：吴镇
朝代：元

愁来白发三千丈，戏写清风五百竿。幸有颖奴知此意，时来几上弄清寒。
画竹七首·其二
作者：吴镇
朝代：元

长忆前朝李蓟丘，墨君天下擅风流。百年遗迹留人世，写破湘潭梦里秋。
画竹七首·其五
作者：吴镇
朝代：元

叶叶如闻风如声，尽消尘俗思全清。夜深梦绕湘江曲，二十五弦秋月明。
画竹七首·其六
作者：吴镇
朝代：元

低垂新绿影离离，倚石临泉一两枝。忆得昔年今日见，凤凰池上雨丝丝。
画竹七首·其四
作者：吴镇
朝代：元

此君不可一日无，才著数竿清有馀。露叶风梢承砚滴，潇湘一曲在吾庐。
画竹十一首·其二
作者：吴镇
朝代：元

森森如玉万条青，风过声传几度听。激楚结音多岁月，中郎时有到柯亭。春到龙孙满地生，未曾出土节先成。可怜无个伶伦眼，尽日垂垂独自清。与君俱是厌尘氛，一日不堪无此君。更喜龙孙得春雨，自抽千尺拂青云。动辄长吟静即思，镜中渐见鬓丝丝。心中有个不平事，尽寄纵横竹几枝。倚云傍石太纵横，霜节浑无用世情。若有时人问谁笔，橡林一个老书生。
画竹十一首其二
作者：吴镇
朝代：元
体裁：七言绝句

森森如玉万条青，风过声传几度听。激楚结音多岁月，中郎时有到柯亭。
画竹十一首其十一
作者：吴镇
朝代：元
体裁：七言绝句

倚云傍石太纵横，霜节浑无用世情。若有时人问谁笔，橡林一个老书生。
画竹十二首
作者：吴镇
朝代：元

霏霏桃李花，竞向春前开。如何此君子，四时清风来。亭亭月下阴，挺挺霜中节。寂寂空山深，不改四时叶。野色入高秋，寒影逝湘水。日午思晚凉，清风为谁起。竹窗思阒寂，铜博香委曲。胸中无用书，写作湘之绿。径深茅屋陋，树倚夕阳斜。行遍青山路，何丘不可家。抱节元无心，凌云如有意。置之空山巾，凛此君子志。忽见不是画，近听疑有声。落落不对俗，涓涓长自清。湘妃祠下竹，叶叶著秋声。鸾凤清宵下，吹箫坐月明。短梢尘不染，密叶影低垂。忽起推篷看，潇湘过雨时。碧筱挺奇节，空霏散冷露。十年青山游，得此幽贞趣。片片落花心，悠悠飞絮意。清风明月中，此风不可企。日日行青山，无竹不可留。可怜春风中，桃李多春愁。
画竹十二首·其一
作者：吴镇
朝代：元

霏霏桃李花，竞向春前开。如何此君子，四时清风来。
画竹十二首·其七
作者：吴镇
朝代：元

忽见不是画，近听疑有声。落落不对俗，涓涓长自清。
画竹十二首·其三
作者：吴镇
朝代：元

野色入高秋，寒影逝湘水。日午思晚凉，清风为谁起。
画竹十二首·其九
作者：吴镇
朝代：元

短梢尘不染，密叶影低垂。忽起推篷看，潇湘过雨时。
画竹十二首·其二
作者：吴镇
朝代：元

亭亭月下阴，挺挺霜中节。寂寂空山深，不改四时叶。
画竹十二首·其五
作者：吴镇
朝代：元

径深茅屋陋，树倚夕阳斜。行遍青山路，何丘不可家。
画竹十二首·其八
作者：吴镇
朝代：元

湘妃祠下竹，叶叶著秋声。鸾凤清宵下，吹箫坐月明。
画竹十二首·其六
作者：吴镇
朝代：元

抱节元无心，凌云如有意。置之空山巾，凛此君子志。
画竹十二首·其十
作者：吴镇
朝代：元

碧筱挺奇节，空霏散冷露。十年青山游，得此幽贞趣。
画竹十二首·其十一
作者：吴镇
朝代：元

片片落花心，悠悠飞絮意。清风明月中，此风不可企。
画竹十二首·其十二
作者：吴镇
朝代：元

日日行青山，无竹不可留。可怜春风中，桃李多春愁。
画竹十二首·其四
作者：吴镇
朝代：元

竹窗思阒寂，铜博香委曲。胸中无用书，写作湘之绿。
画竹十二首其九
作者：吴镇
朝代：元
体裁：七言绝句

动辄长吟静即思，镜中渐见鬓丝丝。心中有个不平事，尽寄纵横竹几枝。
画竹十二首其八
作者：吴镇
朝代：元
体裁：七言绝句

与君俱是厌尘氛，一日不堪无此君。更喜龙孙得春雨，自抽千尺拂青云。
画竹十二首其六
作者：吴镇
朝代：元
体裁：七言绝句

春到龙孙满地生，未曾出土节先成。可怜无个伶伦眼，尽日垂垂独自清。
画竹自题
作者：吴镇
朝代：元

图画书之绪，毫素寄所适。垂垂岁月久，残断争宝惜。始由笔研成，渐次忘笔墨。心手两相忘，融化同造物。轩窗云霭溶，屏障石突兀。林麓缪槎牙，禽鸟翥翰翮。可怜俗浇漓，摸摩竟纷出。装禠杂真赝，丹粉誇绚赫。千金易敝帚，十袭宝燕石。米也百世士，赏会神所识。伶伦世无有，奇响竟寥寂。良乐难再遇，抱恨长太息。
秋岭归云
作者：吴镇
朝代：元

峰色秋还好，云容晚更亲。瀑泉落霄汉，霜树接居邻。静处耽奇尚，消閒觅旧因。悠悠桥畔路，终日少风尘。
竹下泊舟图
作者：吴镇
朝代：元

涓涓多近水，拂拂欲宜山。吁嗟此君子，何地不容閒。
竹卷奉为松岩和尚助喜
作者：吴镇
朝代：元

竿竿有参差，叶叶无量限。不根而自生，换却诸天眼。
竹窝
作者：吴镇
朝代：元

阿香怒鞭箨龙尾，班鳞蚀去痕未洗。天风吹作万琅玕，翠压修林收不起。林深有客栖寒烟，玉版已悟禅中禅。人间赤日迥不到，著我六月秋泠然。青云欲飞霖雨急，佩环声里双蛾泣。玉箫惊起老龙眠，夜染潇湘半江碧。
竹谱
作者：吴镇
朝代：元

初画不自知，忽忘笔在手。庖丁及轮扁，还识此意否？
笋
作者：吴镇
朝代：元

绿阴昼静南风来，晴梢拂拂烟花开。箨龙走地牙角出，班班玉立横苍苔。长镵穿云石路滑，锦衣脱绷玉版白。鸣牙未下冰雪齑，开笼先放扬州鹤。
米元晖画卷
作者：吴镇
朝代：元

烟光与山色，缥缈想为容。不知山色澹，为复烟光浓。虎儿断入图画中，凭阑展卷将无同。但令绝景长在眼，从渠绝霭随春风。
米友仁画卷
作者：吴镇
朝代：元

元章笔端有奇趣，时洒烟云落缣素。峰峦百叠倚晴空，人家掩映知何处。归帆直入青冥濛，曲港荷香有路通。更爱涪翁清绝句，相携飞上蓬莱宫。
缥缈峰
作者：吴镇
朝代：元

洞庭黛色几重重，缥缈维称第一峰。曾上昆崙瞻八极，具区烟水混鸿濛。
自题画
作者：吴镇
朝代：元

枝枝自参差，叶叶无限量。不根而自生，换却诸天相。
舍山
作者：吴镇
朝代：元

巍然一舍起，载上塔层层。七十二峰外，还逢见佛灯。
苏东坡竹
作者：吴镇
朝代：元

晴梢初放叶可数，新粉才消露未乾。太似美人无俗韵，清风徐洒碧琅玕。
范宽江山秋霁
作者：吴镇
朝代：元

沧江遥带碧云流，紫翠凝峦万叠秋。阁倚蛟宫飞雨湿，人依鸟道动离愁。帆归极浦苍山合，木落千林暮霭浮。岂是笔端分造化，无穷岩壑一缣收。
荆浩秋山问奇图
作者：吴镇
朝代：元

霜落林端万壑幽，白云红叶入溪流。朝来尚有寻真至，共向山亭领素秋。
董源夏山深远
作者：吴镇
朝代：元

北苑时翻砚池墨，叠起烟云隐霹雳。短缣尺楮信手挥，若有蛟龙在昏黑。南唐画院称圣功，好事珍藏裹数重。崇山突兀常疑雨，碧树萧森迥御风。鸟啼花落不知处，渔唱樵歌遐迩度。展舒不尽古今情，未容肉眼轻将赋。
董源小幅
作者：吴镇
朝代：元

烟水冥迷山远近，高山临水更清寒。茆堂深倚林中搆，商舶遥从海岛还。云起乱峰生巧思，鸟飞残照入遐观。生绡仅尺无穷意，谁识经营惨澹间。
董源山阁谈禅图
作者：吴镇
朝代：元

山阁深沈树影凉，瀑流飞沫溅匡床。多君相对坐终日，话到无生味更长。
衣杵山
作者：吴镇
朝代：元

谁家捣衣杵，苍然古色深。此杵徒在此，秋到不鸣砧。
赵仲穆东山图
作者：吴镇
朝代：元

东山为乐奈苍生，望重须知亦累情。蜡屐春来行更好，桃花洞口笑相迎。
赵伯驹画
作者：吴镇
朝代：元

璚馆芙蓉罨画山，天香缥缈碧云间。鹤巢松顶藤花落，一任山人指顾閒。
赵伯骕画
作者：吴镇
朝代：元

风色凄其上碧山，一朝林木变红颜。幽人为惜深秋色，忘却驱驰古道间。
赵千里山水长幅
作者：吴镇
朝代：元

宋室有千里，疑自蓬莱宫。绘事发天性，深研境益工。山高藏石磴，洞古青蒙丛。秋风遍林壑，万树叶欲空。唯有松与石，不改岁寒穷。行行何处客，岂是商山翁。临江有虚阁，一望波溶溶。轻舟徐荡漾，西岭夕照红。荆关为揖让，二李堪与同。庸物奚足数，新图不易逢。当年置长府，珍秘更为崇。书竟发长啸，两腋来清风。
赵千里画
作者：吴镇
朝代：元

猗欤千里诸王孙，画图犹见二李存。盘回虚阁凌空起，苍郁长林来雨繁。仙姬仙客居绝境，试展殊觉晴云翻。持向故山茅屋底，咫尺却拟蓬莱根。
赵千里秋景
作者：吴镇
朝代：元

秋光萧瑟满林霜，篱菊英英桂子黄。最是西堂风月好，不妨游衍乐清狂。
赵大年秋村暮霭
作者：吴镇
朝代：元

曲磴平冈外，遥峰落照沈。人家三径僻，烟树几村深。渔唱流寒碧，樵歌步夕阴。悠然怀旧侣，山馆散清音。
赵子昂秋景
作者：吴镇
朝代：元

远山斜日紫烟霏，一棹鸱夷竟不归。萧瑟秋风虚阁表，诗翁吟罢欲添衣。
赵干春林曲坞
作者：吴镇
朝代：元

亭下人家带远岑，乔林无处不沈沈。垂杨拂岸青归候，繁杏依村鸟度音。桥外行人寻旧侣，湖边逸客散幽心。江南绝胜应难纪，何似图中景更深。
赵松雪重江叠嶂二首
作者：吴镇
朝代：元

江色千重碧，烟光无限青。数峰横翠黛，一径入层扃。倚市柳为幄，迎人花自馨。征帆遥点点，渔唱起沧溟。摩诘诗兼画，斯图若比肩。江深烟浪接，山出晓云连。柳市疏钟断，花林青旆悬。鸥波风日好，瞻对使人怜。
赵松雪重江叠嶂二首·其一
作者：吴镇
朝代：元

江色千重碧，烟光无限青。数峰横翠黛，一径入层扃。倚市柳为幄，迎人花自馨。征帆遥点点，渔唱起沧溟。
赵松雪重江叠嶂二首·其二
作者：吴镇
朝代：元

摩诘诗兼画，斯图若比肩。江深烟浪接，山出晓云连。柳市疏钟断，花林青旆悬。鸥波风日好，瞻对使人怜。
郭忠恕万松仙馆图
作者：吴镇
朝代：元

参差琳馆碧山齐，云拥疏松望欲迷。野老忘机自来去，忽惊麋鹿各东西。
郭忠恕仙山楼观
作者：吴镇
朝代：元

叠嶂云仍起，崇山境转幽。溪云千顷雪，松籁一林秋。长啸临朱阁，清游卧石楼。桥回泉溜远，消尽古今愁。
郭忠恕仙峰春色
作者：吴镇
朝代：元

层轩缭绕绿云堆，坐挹空青落凤台。一石负鳌三岛去，九峰骑鹤众仙来。越南翡翠无时见，洞口蔷薇几度开。春去春来花木好，溪头时听棹歌回。
郭忠恕夏山仙馆
作者：吴镇
朝代：元

苍厓过雨流青玉，万朵芙蕖红间绿。松枝摇动碧帘风，兰舟徐度回塘曲。画阁朱楼设翠褕，银床冰簟上流苏。美人绣倦频来往，仙侣长吟聊自娱。羽扇不挥尘不到，博山麝脑香犹袅。新蝉惊破北窗眠，幽禽啼断林间巧。竹烟浮翠荐龙团，树影当庭映日圆。晚来两两寻幽客，应识溪声六月寒。图中景物非人世，如此丹青谁得似。屈指流传四百年，宣和赏识标忠恕。人间何处无炎歊，火云照耀未能消。高斋展对殊未已，一片凉飔落素绡。
酒泉子·三闸奔湍（在嘉禾北，望吴门外？
作者：吴镇
朝代：元

三闸奔湍，一塘远接吴淞水，两行垂柳绿如云。今古送行人。买妻耻醮藏羞墓。秋茂邮亭＊书处。路逢樵子莫呼名。惊起墓中灵。
酒泉子·春波烟雨（在嘉禾东春波门外，？
作者：吴镇
朝代：元

一掌春波，矗矗＊帆闹如市，昔年烟雨最高楼。几度暮云收。三贤古迹通歧路。＊堵玲珑插濠罟。荷花袅袅间菰蒲。依约小西湖。
酒泉子·胜景者，独潇湘八景得其名，广？
作者：吴镇
朝代：元

皆出於潇湘之接壤，信乎其为真八景者矣。嘉禾吾乡也，岂独无可搅可采之景欤。间阅图经，得胜景八，亦足以梯潇湘之趣，笔而成之图，拾俚语，倚钱唐潘阆仙酒泉子曲子寓题云。至正四年岁甲申冬十一月阳生日，画於橡林旧隐空翠风烟万寿山前，屹立一亭名＊李，堂阴数亩竹娟娟。空翠风烟。骚人隐士留题咏。红尘不到苍苔径。子瞻三过见文师。壁上有题诗。
酒泉子·鸳湖春晓（在县西南三里真如寺？
作者：吴镇
朝代：元

湖合鸳鸯，一道长虹横跨水，涵波塔影见中流。终日射渔舟。彩云依傍真如墓。长水塔前有奇树。雪峰古＊冷于秋。策杖几经过。
酒泉子·龙潭暮云（在县西通越门外三里？
作者：吴镇
朝代：元

旱则祈於此，风涛可畏）。三塔龙潭，古龙祠下千年迹，几番残＊喜犹存。静胜独归僧。阴森一径松阴直。楼阁层层耀金碧。祈丰祷旱最通灵。祠下暮云生。
野望
作者：吴镇
朝代：元

平林方漠漠，野水正汤汤。苍莽日欲暮，年华客异乡。草店月初冷，村路迂更长。渡头人散后，渔父正鸣榔。
野竹
作者：吴镇
朝代：元

野竹野竹绝可爱，枝叶扶疏有真态。生平素守远荆榛，走壁悬厓穿石？。虚心抱节山之阿，清风白月聊婆娑。寒梢千尺将如何，渭川淇澳风烟多。
野竹
作者：吴镇
朝代：元
体裁：古风

野竹野竹绝可爱，枝叶扶疏有真态。生平素守远荆榛，走壁悬厓穿石�。虚心抱节山之阿，清风白月聊婆娑。寒梢千尺将如何，渭川淇澳风烟多。
金字经·梅边
作者：吴镇
朝代：元

雪冷松边路，月寒湖上村。缥缈梨花入梦云。巡。小檐芳树春。江梅信。翠禽啼向人。
钱舜举海棠鸂鶒
作者：吴镇
朝代：元

东风三月花如锦，两两文禽戏暖沙。堪叹深闺年少妇，岂无颜色在天涯。
阎立本西岭春云
作者：吴镇
朝代：元

西山高五台，缥缈出蓬莱。春半花争发，宵征客倦来。短桥流曲水，危壁覆苍苔。宣庙曾留赏，临风愧匪材。
陆探微员峤仙游
作者：吴镇
朝代：元

梅阁重重翠绕遮，时时云气飐平沙。千峰树色藏朝雨，百道江声送晚霞。洞古数留仙子迹，溪回深护羽人家。遨游每忆无尘地，咫尺仍堪阅岁华。
陆探微层峦曲坞
作者：吴镇
朝代：元

六法斯图见，神奇指掌分。万峰凝翠霭，一水弄清纹。树密猿啼苦，桥回鸟唤群。溪边有茅屋，处处挂斜曛。
雪竹
作者：吴镇
朝代：元

董宣之烈，严颜之节。斫头不屈，强项风雪。
露竹
作者：吴镇
朝代：元

晴霏光煜煜，皎日影曈曈。为问东华尘，何如北窗风。
青浮山
作者：吴镇
朝代：元

孤山七十布西东，水面奇形独不同。几向崚嶒高处望，青螺浮在太湖中。
顾恺之秋江晴嶂
作者：吴镇
朝代：元

从来六法重长康，染得新图更郁苍。万顷远横秋镜阔，千重林立彩云长。村村鸡犬鸣晴昼，两两樵渔话夕阳。无限风烟谁得似？欲将此处付行藏。
题云西画卷
作者：吴镇
朝代：元

云西老人清且奇，随意点笔自合诗。高尚不趋车辙迹，新图不让虎头痴。溪中有人空伫立，江上征帆归去迟。何处溪歌声欸乃，碧云疏树晚离离。
题墨梅二首·其二
作者：吴镇
朝代：元

玉府仙姝倚澹妆，素衣一夕染玄霜。相逢不讶姿容别，为住王家墨沼傍。
题画
作者：吴镇
朝代：元

老枫化为人，老杉化为石。庄周与胡蝶，后来谁复易。
题画三首
作者：吴镇
朝代：元

我爱晚风清，顺适随所赏。曩古竹林仙，忽忽竟长往。荒除杂废墟，几度蓬蒿长。可人日相亲，言笑容抵掌。靳馀一席宽，何用居求广。荷锄艺朮蔬，刮地芟草莽。举步山水长，引引支离杖。行役忘尔汝，啸答岩谷响。澹然入无何，朝来山气爽。我爱晚风清，漪漪动庭竹。惨澹暮云多，萧森分野绿。閒窗暝色佳，静赏欢易足。人生遽如许，万事徒碌碌。有尽壮士金，馀缪匹夫玉。轩车韫斧钺，粱肉隐耻辱。袅袅五株柳，采采三径菊。宁尽生前欢，毋贻死后哭。高歌晚风前，洗盏斟？醁。我爱晚风清，新篁动清节。㗁㗁空洞手，抱此岁寒叶。相对两忘言，只可自怡悦。惜我鄙吝才，幽閒养其拙。野服支扶筇，时来苔上屧。夕阳欲下山，林间已新月。
题画三首 其七 胥山松涛
作者：吴镇
朝代：元
体裁：词

百亩胥峰，道是子胥磨剑处，嶙峋白石几番童。时有兔狐踪。山前万个长松树。下有高人琴剑墓。周回苍桧四时青。红日战涛声。
题画三首 其三 鸳湖春晓
作者：吴镇
朝代：元
体裁：词

湖合鸳鸯，一道长虹横跨水，涵波塔影见中流。终日射渔舟。彩云依傍真如墓。长水塔前有奇树。雪峰古甃冷于秋。策杖几经游。
题画三首 其二 龙潭暮云
作者：吴镇
朝代：元
体裁：词

三塔龙潭，古龙祠下千年迹，几番残燬喜犹存。静胜独归僧。阴森一径松杉直。楼阁层层曜金碧。祈丰祷旱最通灵。祠下暮云生。
题画三首 其五 月波秋霁
作者：吴镇
朝代：元
体裁：词

粉堞危楼，阑下波光摇月色，金鱼池畔草蒙茸。荒圃瞰楼东。亭亭遥峙梁朝桧。屈曲槎牙接苍翠。独怜天际欠青山。却喜水回环。
题画三首 其八 武水幽澜
作者：吴镇
朝代：元
体裁：词

一甃幽澜，景德廊西苔藓合，茶经第七品其泉。清冽有灵源。亭间梁栋书题满。翠竹潇森映池馆。门前一水接华亭。魏武两其名。
题画三首 其六 杉闸奔湍
作者：吴镇
朝代：元
体裁：词

杉闸奔湍，一塘远接吴淞水，两行垂柳绿如云。今古送人行。买妻耻醮藏羞墓。秋茂邮亭递书处。路逢樵子莫呼名。惊起墓中灵。
题画三首·其一
作者：吴镇
朝代：元

我爱晚风清，顺适随所赏。曩古竹林仙，忽忽竟长往。荒除杂废墟，几度蓬蒿长。可人日相亲，言笑容抵掌。靳馀一席宽，何用居求广。荷锄艺朮蔬，刮地芟草莽。举步山水长，引引支离杖。行役忘尔汝，啸答岩谷响。澹然入无何，朝来山气爽。
题画三首·其三
作者：吴镇
朝代：元

我爱晚风清，新篁动清节。㗁㗁空洞手，抱此岁寒叶。相对两忘言，只可自怡悦。惜我鄙吝才，幽閒养其拙。野服支扶筇，时来苔上屧。夕阳欲下山，林间已新月。
题画三首·其三
作者：吴镇
朝代：元
体裁：古风

我爱晚风清，新篁动清节。腭腭空洞手，抱此岁寒叶。相对两忘言，只可自怡悦。惜我鄙吝才，幽閒养其拙。野服支扶筇，时来苔上屧。夕阳欲下山，林间已新月。
题画三首·其二
作者：吴镇
朝代：元

我爱晚风清，漪漪动庭竹。惨澹暮云多，萧森分野绿。閒窗暝色佳，静赏欢易足。人生遽如许，万事徒碌碌。有尽壮士金，馀缪匹夫玉。轩车韫斧钺，粱肉隐耻辱。袅袅五株柳，采采三径菊。宁尽生前欢，毋贻死后哭。高歌晚风前，洗盏斟？醁。
题画三首·其二
作者：吴镇
朝代：元
体裁：古风

我爱晚风清，漪漪动庭竹。惨澹暮云多，萧森分野绿。閒窗暝色佳，静赏欢易足。人生遽如许，万事徒碌碌。有尽壮士金，馀缪匹夫玉。轩车韫斧钺，粱肉隐耻辱。袅袅五株柳，采采三径菊。宁尽生前欢，毋贻死后哭。高歌晚风前，洗盏斟�醁。
题画十首
作者：吴镇
朝代：元

草堂仍著薜萝遮，地僻林深有几家。莫道春风吹不到，门前依旧鸟衔花。杜红兰若满汀边，烟际平林似辋川。安得宽閒如此地，看山坐老夕阳船。岩壑春深万绿齐，隔林黄鸟尽情啼。山翁不记灯前语，为约红楼试品题。灌木苍藤护草堂，流泉汩汩绕渔梁。书声遥送斜阳里，谁道空山白昼长。清霜摇落满林秋，漠漠寒云天际流。山径无人拥黄叶，野塘有客漾轻舟。万木凋残众岭寒，诛茅栖息易为安。朝来犹有寻幽者，不畏崎岖磴百盘。千仞颠厓势欲倾，飞流溅眼雪花明。长风卷入层云去，都作天台暮雨声。雨歇重林烟树湿，风来虚阁晚窗凉。幽人倚遍阑干久，始识山中兴味长。忆昔相逢武水头，行行送上木兰舟。遥怜落日蒸溪上，野色风声几许愁？
题画十首·其一
作者：吴镇
朝代：元

草堂仍著薜萝遮，地僻林深有几家。莫道春风吹不到，门前依旧鸟衔花。
题画十首·其七
作者：吴镇
朝代：元

千仞颠厓势欲倾，飞流溅眼雪花明。长风卷入层云去，都作天台暮雨声。
题画十首·其三
作者：吴镇
朝代：元

岩壑春深万绿齐，隔林黄鸟尽情啼。山翁不记灯前语，为约红楼试品题。
题画十首·其九
作者：吴镇
朝代：元

忆昔相逢武水头，行行送上木兰舟。遥怜落日蒸溪上，野色风声几许愁？
题画十首·其二
作者：吴镇
朝代：元

杜红兰若满汀边，烟际平林似辋川。安得宽閒如此地，看山坐老夕阳船。
题画十首·其五
作者：吴镇
朝代：元

清霜摇落满林秋，漠漠寒云天际流。山径无人拥黄叶，野塘有客漾轻舟。
题画十首·其八
作者：吴镇
朝代：元

雨歇重林烟树湿，风来虚阁晚窗凉。幽人倚遍阑干久，始识山中兴味长。
题画十首·其六
作者：吴镇
朝代：元

万木凋残众岭寒，诛茅栖息易为安。朝来犹有寻幽者，不畏崎岖磴百盘。
题画十首·其四
作者：吴镇
朝代：元

灌木苍藤护草堂，流泉汩汩绕渔梁。书声遥送斜阳里，谁道空山白昼长。
题竹二十一首·其三
作者：吴镇
朝代：元

东山月生光，照我庭中竹。道人发清啸，爱此茕茕独。
题竹二十一首·其三
作者：吴镇
朝代：元

东山月生光，照我庭中竹。道人发清啸，爱此茕茕独。轻阴护绿苔，清风翻紫箨。未参玉版师，先放扬州鹤。挺挺霜中节，亭亭月下阴。识得虚中理，何事可容心。我以墨为戏，翻因墨作奴。当年若卤莽，何处役潜夫。落落不对俗，娟娟净无尘。缅怀湘渭中，岁寒时相亲。众木摇落时，此君特苍然。节直心愈空，抱独全其天。缅惟潇湘江，千里遥相忆。何当守一枝，与子期深密。娟娟春前花，袅袅风前柳。独有此君子，可为岁寒友。叶叶舞清风，梢梢漙白雨。此怀谁共赏，山中有巢许。日日对此君，攀挹非细故。为问辕下驹，何如辙中鲋。风来无限思，雨过有馀凉。眷彼君子心，漪漪在沅湘。
题竹二十一首·其九
作者：吴镇
朝代：元

我以墨为戏，翻因墨作奴。当年若卤莽，何处役潜夫。
题竹二十一首·其二十
作者：吴镇
朝代：元

日日对此君，攀挹非细故。为问辕下驹，何如辙中鲋。
题竹二十一首·其二十一
作者：吴镇
朝代：元

风来无限思，雨过有馀凉。眷彼君子心，漪漪在沅湘。
题竹二十一首·其六
作者：吴镇
朝代：元

挺挺霜中节，亭亭月下阴。识得虚中理，何事可容心。
题竹二十一首·其十
作者：吴镇
朝代：元

落落不对俗，娟娟净无尘。缅怀湘渭中，岁寒时相亲。
题竹二十一首·其十三
作者：吴镇
朝代：元

众木摇落时，此君特苍然。节直心愈空，抱独全其天。
题竹二十一首·其十五
作者：吴镇
朝代：元

缅惟潇湘江，千里遥相忆。何当守一枝，与子期深密。
题竹二十一首·其十八
作者：吴镇
朝代：元

叶叶舞清风，梢梢漙白雨。此怀谁共赏，山中有巢许。
题竹二十一首·其十六
作者：吴镇
朝代：元

娟娟春前花，袅袅风前柳。独有此君子，可为岁寒友。
题竹二十一首·其四
作者：吴镇
朝代：元

轻阴护绿苔，清风翻紫箨。未参玉版师，先放扬州鹤。
题草亭诗意图
作者：吴镇
朝代：元

依村构草亭，端方意匠宏。林深禽鸟乐，尘远竹松清。泉石俱延赏，琴书悦性情。何当谢凡近，任适慰平生。
题青山碧筱图
作者：吴镇
朝代：元

青山白云绕，碧筱苍烟迷。幽人日无事，坐听山鸟啼。鸟啼有真趣，对景看山随所遇。乾坤浩荡一浮鸥，行乐百年身是寄。
马和之卷
作者：吴镇
朝代：元

青峰互合若为群，中有高人卧白云。飒飒松风从涧出，萧萧竹色过桥分。閒来欲觅知音伴，睡起还探颂酒人。一段清幽离尘俗，不禁长笛起前濆。
马远放鹤图
作者：吴镇
朝代：元

载鹤轻舟湖上归，重重楼阁锁烟霏。仙家正在幽深处，竹里鸡声半掩扉。
马远虚亭渔篴图
作者：吴镇
朝代：元

虚阁延凉飔，唯闻芳草气。渔艇出沧浪，弄笛仍遗世。山鸟为飞鸣，游鱼顺流去。幽人午睡馀，翛然信高致。何物马生图，会得其中趣。展阅不能忘，赋得工五字。
黄荃蜀江秋净图
作者：吴镇
朝代：元

暮烟漠漠一江秋，疏树依稀见远舟。风度钟声来古寺，人随雁影过前洲。云销碧落天无际，波撼苍山地欲浮。应识个中清绝处，成都画史笔端收。
丁未岁哀越民
作者：吾丘衍
朝代：元

越壤吴江左，州民泰伯馀。田莱空草莽，井色共萧疏。相食能无忍，传闻信不虚。寒沙满骸骨，掩骼意何如。
七夕歌
作者：吾丘衍
朝代：元

瑶鬟初妆晚云绿，金雀低飞凤凰玉。曲阑十二开锦楼，帘卷鲛鮹老鱼哭。飙车帝子神光随，西风岁岁银河期。玉蟾欲弦未光彩，金针九孔行冰丝。青蚨盘旋晓不去，露盘无声竹枝曙。
与邻寓人隔壁对月夜话
作者：吾丘衍
朝代：元

禦寇连墙屋，神交得谢瞻。偶逢吾所契，共语月当檐。微禄终何补，良才尚此淹。凭君纵玄论，未怪发幽潜。
中秋玩月初阳台有约不往夜分有作明日寄同约诸公
作者：吾丘衍
朝代：元

今夜仙台月，清寒发夜深。迟回阻云物，怅望忆登临。玉管闲清吹，银河耿太阴。无才愧玄度，聊为续长吟。
九日雨中寄玉清道侣
作者：吾丘衍
朝代：元

野径黄花发，芜城忽暮秋。已成彭泽懒，不作汝南游。凫舄终遐举，匏瓜岂暂留。相看风雨际，何用识江州。
九月十五月食
作者：吾丘衍
朝代：元

九道铜浑缺望舒，坐看明水失方诸。岂知天上麒麟斗，不顾人间蚌蛤虚。丹桂有阴秋寂寞，嫦娥无梦夜何如。西风回首山河外，修政能忘太史书。
书陈道士止酒诗后
作者：吾丘衍
朝代：元

真乐不在酒，高吟岂为狂。谁能采菊似陶令，篱东若待江州王。陈仙紫霞客，脱洒吾所识。天瓢不染人世香，曾向瑶台醉春色。玉桃屡食王母笑，眉发千年若年少。世人往往犹见之，对人但写空中辞。长江滔滔九江水，江流注海无穷已。锦肠光射虹影昏，未必尘浆可濡此。阳春从昔和者稀，大音既发馀音低。隋侯明月照车乘，纷纷鱼目空尘泥。高阳小饮夸汉祖，伯伦荷锸终何补。君不见餐霞楼上飞凤凰，酿玉蚁穴苍苔荒。
仇仁父解秩建康有新文曰金渊集
作者：吾丘衍
朝代：元

老去陶元亮，归来向子平。乡关成久别，故旧喜相迎。卜宅来江燕，移尊笑海鲸。新传浣花句，未怪作金声。
仙人蓝采和像
作者：吾丘衍
朝代：元

紫府仙人号采和，酒垆曾见几回过。青钱谩引痴儿笑，未必仙机在踏歌。
仙兴
作者：吾丘衍
朝代：元

天风无声起苍茫，道人骑鹤方翱翔。云门不关白玉洞，仙花吹落香满床。
休洗红
作者：吾丘衍
朝代：元

休洗红，洗红红在水。旧红因水来，今复水中弃。长安少年多负恩，漂毋犹自哀王孙。
冻解
作者：吾丘衍
朝代：元

冻解群生发，乾坤万象新。恋晴瞻晓日，卧病惜佳辰。尧典文章在，周原草木春。吾衰已如此，未省笔如神。
初夏
作者：吾丘衍
朝代：元
体裁：诗

竹树吹凉满槛前，南风收雨淡无烟。晴云一片看如雪，我欲呼来直上天。
初月
作者：吾丘衍
朝代：元

初月浮新彩，秋清过雨沾。含辉犹脉脉，凝望极纤纤。玉兔知何处，金钩忽上帘。西山彩霞外，容易别高檐。
别仇山村
作者：吾丘衍
朝代：元

刘伶一锸事徒然，胡蝶飞来别有天。欲语《太玄》何处问？西泠西畔断桥边。
制羽服成有作
作者：吾丘衍
朝代：元

我爱王子晋，飘然恣天游。碧桃舞吹笙，花落曾城秋。江海浩无际，人生复何求。还丹有神光，服食登昆丘。此意世岂知，俯步趋王侯。火汗热五内，乌貂弊霜裘。吾生独冥心，玄览探至幽。烟彩晦春丽，云泉白空流。剪素作羽衣，被服歌瀛洲。远与世俗间，彷佛仙者俦。真人九霞中，顾我应点头。挥挽紫玉树，浩荡瞻空浮。使我远望之，回送飞母虬。土食向我混，鸡栖漫沈留。何能慰吾怀，天风五城楼。
十二月乐辞十三首 其一 正月
作者：吾丘衍
朝代：元

羲和日驭鞭苍龙，璇玑夜转行天东。鹅黄拂烟柳条短，伶伦竹声催昼暖。金刀错落红锦丝，玉钗鬓影东风吹。芙蓉酒浓香染衣，花楼凤语黄蜂飞。
十二月乐辞十三首 其七 七月
作者：吾丘衍
朝代：元

迎新凉，对华月，桐阶风来月如雪。草根虫声催捣衣，铜龙怨寒千里思，银河影长更漏迟。
十二月乐辞十三首 其三 三月
作者：吾丘衍
朝代：元

红枝綵树金流苏，笼香染露开九衢。沉香小院莺语涩，晚漏蟾蜍迟玉壶。杨花飞飞风蕊蕊，蝴蝶迷香粉魂死。水光鸭绿暖浟溶，草色江南一千里。
十二月乐辞十三首 其九 九月
作者：吾丘衍
朝代：元

铅花飞霜满枯草，摇落风来楚山老。海神收水无泪痕，鸿飞古树啼老猿，云低昼檐秋影昏。
十二月乐辞十三首 其二 二月
作者：吾丘衍
朝代：元

晴光漾漾琉璃波，垂杨扫黛嚬青蛾。紫丝步障芳草陌，薄露春香蝉翼罗。莺簧吹笙教春语，花落无云过烟雨。传头舞红鹦鹉杯，东风燕尾参差开。
十二月乐辞十三首 其五 五月
作者：吾丘衍
朝代：元

石榴花始红，菖蒲花浅碧。湘簟水风凉，生罗汗微湿。青虫化飞蛾，穴蚁登南柯。前山雨脚来，远色云嵯峨。
十二月乐辞十三首 其八 八月
作者：吾丘衍
朝代：元

桐阴间玉砌，金井生凉云。扇欹嫦娥辉，簟拂湘妃痕。愁怨草虫语，舞厌楚绡薄。烛树来何迟，萤飞上罗幕。
十二月乐辞十三首 其六 六月
作者：吾丘衍
朝代：元

南山日色红，火云山下起。老树无凉阴，野鸟渴飞死。重厌藕丝裳，寒思玉井水。何处有秋风，鸣蝉晚声碎。
十二月乐辞十三首 其十 十月
作者：吾丘衍
朝代：元

北风吹云昼阴短，锦画屏风兽香煖。谢家十二玉丝弦，不待昭阳九华琯。新花学春小无力，枯桑叶青霜草碧。秋虫饮雨未令归，壤穴墙阴土花湿。
十二月乐辞十三首 其十一 十一月
作者：吾丘衍
朝代：元

飞沙走寒几千里，霞丝不起罗纹紫。鱼龙水合青海愁，寒木空林晓鸢死。玉台仙子琥珀钟，帘衣半卷迎东风。鸾刀剪秋秋水溶，舞鸾堕影来虚空。
十二月乐辞十三首 其十三 闰月
作者：吾丘衍
朝代：元

新春迟迟旧春改，日积馀分几分在。嫦娥兔宫圆影多，二十六弦迟岁华。
十二月乐辞十三首 其十二 十二月
作者：吾丘衍
朝代：元

风惊雁阵鸣寒天，迎春燕綵飞联翩。星门十二转华月，三十六簧吹暖烟。琼芳散漫舞幽碎，酒力微昏不成醉。尽衣送岁鼓逢逢，椒花翠盘分小红。
十二月乐辞十三首 其四 四月
作者：吾丘衍
朝代：元

依微绿雨冥濛天，圆荷散水青莲钱。晨阶步花空土涩，玉柱湿丝移蜀弦。南风迟迟度帘额，树叶迎凉小秋色。槐枝未晚噪蝉催，梦中蝴蝶空中飞。
十二月乐辞十三首·正月
作者：吾丘衍
朝代：元

羲和日驭鞭苍龙，璇玑夜转行天东。鹅黄拂烟柳条短，伶伦竹声催昼暖。金刀错落红锦丝，玉钗鬓影东风吹。芙蓉酒浓香染衣，花楼凤语黄蜂飞。晴光漾漾琉璃波，垂杨扫黛嚬青蛾。紫丝步障芳草陌，薄露春香蝉翼罗。莺簧吹笙教春语，花落无云过烟雨。传头舞红鹦鹉杯，东风燕尾参差开。红枝綵树金流苏，笼香染露开九衢。沉香小院莺语涩，晚漏蟾蜍迟玉壶。杨花飞飞风蕊蕊，蝴蝶迷香粉魂死。水光鸭绿暖浟溶，草色江南一千里。依微绿雨冥濛天，圆荷散水青莲钱。晨阶步花空土涩，玉柱湿丝移蜀弦。南风迟迟度帘额，树叶迎凉小秋色。槐枝未晚噪蝉催，梦中蝴蝶空中飞。石榴花始红，菖蒲花浅碧。湘簟水风凉，生罗汗微湿。青虫化飞蛾，穴蚁登南柯。前山雨脚来，远色云嵯峨。南山日色红，火云山下起。老树无凉阴，野鸟渴飞死。重厌藕丝裳，寒思玉井水。何处有秋风，鸣蝉晚声碎。迎新凉，对华月，桐阶风来月如雪。草根虫声催捣衣，铜龙怨寒千里思，银河影长更漏迟。桐阴间玉砌，金井生凉云。扇欹嫦娥辉，簟拂湘妃痕。愁怨草虫语，舞厌楚绡薄。烛树来何迟，萤飞上罗幕。铅花飞霜满枯草，摇落风来楚山老。海神收水无泪痕，鸿飞古树啼老猿，云低昼檐秋影昏。北风吹云昼阴短，锦画屏风兽香煖。谢家十二玉丝弦，不待昭阳九华琯。新花学春小无力，枯桑叶青霜草碧。秋虫饮雨未令归，壤穴墙阴土花湿。飞沙走寒几千里，霞丝不起罗纹紫。鱼龙水合青海愁，寒木空林晓鸢死。玉台仙子琥珀钟，帘衣半卷迎东风。鸾刀剪秋秋水溶，舞鸾堕影来虚空。风惊雁阵鸣寒天，迎春燕綵飞联翩。星门十二转华月，三十六簧吹暖烟。琼芳散漫舞幽碎，酒力微昏不成醉。尽衣送岁鼓逢逢，椒花翠盘分小红。新春迟迟旧春改，日积馀分几分在。嫦娥兔宫圆影多，二十六弦迟岁华。
南风清
作者：吾丘衍
朝代：元

鸣蜩无声秋雨空，半山影落残霞红。手携白羽坐晚色，长松鼓舞来天风。
卷荷
作者：吾丘衍
朝代：元

破荇穿萍碍绿波，双尖摇荡碧云柯。水荷要织芙蓉锦，借与鲛人紫玉梭。
古诗一首送翼之回吴
作者：吾丘衍
朝代：元

游子动归思，南风起秋声。我亦当此时，相送难为情。交朋尚如斯，况尔怀父兄。三吴亦邻邦，一水非远程。君还姑苏台，我留凤凰城。两地各相望，驰心互奔倾。流光若颓波，彼此即寓萍。浮世苦离散，辗转百虑萦。何能慰余怀，握手徒营营。
古采莲
作者：吾丘衍
朝代：元

湿风吹花生冷香，冯夷为舞水丝裳，霏霏粉金飘晚塘。浮兰舟，鼓桂楫，歌采莲，为君发，迟迟归来看明月。
听张供奉歌赤壁二首
作者：吾丘衍
朝代：元

苍颜白发紫云歌，旧说秦青奈尔何。一曲贯珠听不尽，西风馀韵绕庭柯。铜台翠瓦散春烟，歌舞人空曲尚传。不意秋风寥落后，江南更识李龟年。
听张供奉歌赤壁二首·其一
作者：吾丘衍
朝代：元

苍颜白发紫云歌，旧说秦青奈尔何。一曲贯珠听不尽，西风馀韵绕庭柯。
听张供奉歌赤壁二首·其二
作者：吾丘衍
朝代：元

铜台翠瓦散春烟，歌舞人空曲尚传。不意秋风寥落后，江南更识李龟年。
吴仁甫送酒
作者：吾丘衍
朝代：元

云液轻红滴露珠，玻璃盏内看如无。秋深不管黄花老，为引仙人白玉壶。
周达可随奉使过真腊国作书纪风俗因赠三首
作者：吾丘衍
朝代：元

裸壤无霜雪，西南极目天。岂知云海外，不到斗牛边。异域闻周化，奇观及壮年。扬雄好风俗，一一问张骞。绝域通南舶，炎方接海涛。神仙比徐市，使者得王敖。异俗书能记，夷音孰解操。相看十年外，回首兴滔滔。汉界踰铜柱，蛮邦近越裳。远行随使节，蹈海及殊方。鴃舌劳重译，龙波极大荒。异书君已著，未许剑埋光。
周达可随奉使过真腊国作书纪风俗因赠三首·其一
作者：吾丘衍
朝代：元

裸壤无霜雪，西南极目天。岂知云海外，不到斗牛边。异域闻周化，奇观及壮年。扬雄好风俗，一一问张骞。
周达可随奉使过真腊国作书纪风俗因赠三首·其三
作者：吾丘衍
朝代：元

汉界踰铜柱，蛮邦近越裳。远行随使节，蹈海及殊方。鴃舌劳重译，龙波极大荒。异书君已著，未许剑埋光。
周达可随奉使过真腊国作书纪风俗因赠三首·其二
作者：吾丘衍
朝代：元

绝域通南舶，炎方接海涛。神仙比徐市，使者得王敖。异俗书能记，夷音孰解操。相看十年外，回首兴滔滔。
和周翰林景远夏日谢氏池亭
作者：吾丘衍
朝代：元

南轩过雨竹阴添，翠羽参差不碍檐。一片好风何处起，蛟绡舞上碧丝帘。
和张养明九日人名绝句
作者：吾丘衍
朝代：元

晋朝神器已危倾，天下飞尘尚未清。当日倘无王刺史，有谁携酒访渊明。九日龙山盛管弦，此时司马亦醺然。不因席上西风起，谁识参军孟万年。
和张养明九日人名绝句·其一
作者：吾丘衍
朝代：元

晋朝神器已危倾，天下飞尘尚未清。当日倘无王刺史，有谁携酒访渊明。
和张养明九日人名绝句·其二
作者：吾丘衍
朝代：元

九日龙山盛管弦，此时司马亦醺然。不因席上西风起，谁识参军孟万年。
咏史
作者：吾丘衍
朝代：元

殽函恃险竟何如，虎视乾坤归六虚。空向人间焚典籍，宫中尚有不韦书。歌风台上凛英雄，玉斗鸿门事已空。何事封侯先雍齿，可怜纪信竟无功。
咏史·其一
作者：吾丘衍
朝代：元

殽函恃险竟何如，虎视乾坤归六虚。空向人间焚典籍，宫中尚有不韦书。
咏史·其二
作者：吾丘衍
朝代：元

歌风台上凛英雄，玉斗鸿门事已空。何事封侯先雍齿，可怜纪信竟无功。
喜雪
作者：吾丘衍
朝代：元

连岁冬无雪，今来忽应时。腊前能屡白，望久得相宜。□□□□□，□□意不迟。开轩一壶酒，拟作梦鱼诗。
因上人以所画陶隐居留别
作者：吾丘衍
朝代：元

真僧寄人间，云影落大地。倏来无本行，暂止宁有意。尝览物外史，觉士吾所钦。扰扰万境中，丹葩耀阳林。往年识因公，古貌白毫相。今年重相逢，远意益疏放。金策挂山壁，衲衣悬竹枝。了然离言辞，明珠净摩尼。陶公古仙人，道备入海岳。写容寄遐思，神交慰寥邈。一镜摄众影，万有道所将。相送湖水阴，空云起苍茫。
夏日睡起言志
作者：吾丘衍
朝代：元

布谷啼稍歇，修篁满西轩。匡林足薰风，对此昼掩门。丹经倦披翻，浊酒犹在尊。一饮醒渴肺，再斟咏玄言。卢敖我思之，弘景道岂繁。古士邈云汉，良怀想瑶琨。朝阳倏西曛，念彼岁月奔。颜貌不可恃，青青去玄根。采真固难名，求道或有源。三径若可赋，吾将老丘樊。
大涤洞天二十韵
作者：吾丘衍
朝代：元

九锁神仙地，灵踪隔世纷。仙翁能引客，天柱半侵云。翠雨时沾袂，玄惟自作群。秦桥遗螮蝀，汉土赖玄纁。丹在泉犹暖，山深地不分。烟霞藏石壁，洞府隐星文。燃竹穷幽讨，穿林望夕曛。陈苏留胜槩，叶邓踵清芬。境静山如洗，香柔草自薰。行嗤谢公屐，坐笑郢人斤。已似华阳洞，还通紫海垠。神游真浩汗，玄览极氤氲。太华追韩愈，黄庭想右军。林梢攒翡翠，地角耸麋麇。岩穴蛟龙秘，芝田凤鸟耘。无人逢郭举，有路识茅君。蜕骨繁青箬，浮根漾紫芹。宜霜秋树老，捣药夜禽闻。登陟劳何惮，招携意□勤。终当餐石髓，萧散得欣欣。
好雨
作者：吾丘衍
朝代：元

好雨来还歇，霏霏入暮多。藓墙遗旧湿，庭树忽新柯。生意能如此，黎民喜若何。田畴近东作，为美玉山禾。
如上人字月印诗
作者：吾丘衍
朝代：元

海色涵天碧，金波湛玉壶。山河同影幻，上下合空无。圆觉名方定，真如道岂殊。卢敖一回首，照水弄玄珠。
如意篇
作者：吾丘衍
朝代：元

世巧吾所后，玄金起尘泥。华芝鼓神炉，至宝惊海蜺。平飞剑飞铓，醉舞河汉低。歌翻玉壶冰，男折珊瑚枝。古士日以迈，人今孰如兹。王夷麈毛轻，葛亮空羽资。表世各有尚，陶仙乃吾师。我携白云中，鸾鹤为我飞。高举轶虚旷，凌霞扣天扉。一笑竹化龙，空随长房归。
守岁
作者：吾丘衍
朝代：元

四十明朝是，灯花此是春。乡闾犹旧俗，笑语杂比邻。衰鬓难重黑，芳年喜再新。杜陵方自得，独酌任吾真。
宣城陈公辅晓访赠镜
作者：吾丘衍
朝代：元

古镜若宝剑，千年有光芒。铜花紫苔纹，不染冰井凉。客有陈孟公，旅宦自远方。清晓访我舍，主宾共相忘。隐隐怀袖中，出此片月光。卧视复仰照，依微见陵阳。秋水倒不飞，七锦各异章。抚玩乐此惠，神交思悠长。朗诵璚玖音，晨华翠云张。
寄奉化任叔实
作者：吾丘衍
朝代：元

钓鳌海上任公子，曾与庄周钓秋水。长风鼓浪非所忧，断掣虹霓未云已。时人闻此谓我夸，我闻为君长惊嗟。欐梁不为鼠穴用，天河乃可横仙槎。君家昔住海东邑，柳侯一见如曾识。相逢大笑倾酒壶，诵君文章洗胸臆。东风吹船忽西下，扬马声名孰相借。醯鸡未信云中鸾，结绿青萍岂闻价。人才自古难过知，丈夫未肯轻扬眉。杜陵岂是不鸣者，孟生老作襄阳儿。炎歊吹风九天热，相忆林幽洒云发。拄杖可待或有期，为扫秋空待明月。
寄柯德杨
作者：吾丘衍
朝代：元

兰色惊秋色，来仪困赤霄。无书能累月，慰我忽今朝。道在非弹瑟，途穷岂折腰。山阴清绝地，且为息炎歊。
密雪歌
作者：吾丘衍
朝代：元

长天雪低海鹏翼，飞璚成花晓阶白。网帏斜揭螭尾衔，不放龙绡障春色。阳春按彻秦曲断，酒色鹅黄兽香煖。锟铻未照璀璨光，月彩先浮碧云盌。梨花飞晴白日下，香老黄花絮飞野。馀春不散流水风，房结幽寒自兰麝。春来春去花乱蜂，六花意与梨花同。茂陵发白意何事，未央瓦冷金茎空。长歌郢中玉壶缺，苏武毡寒汉臣骨。相如肺渴思故园，吴姬莫道匙金涩。
密雪歌
作者：吾丘衍
朝代：元
体裁：古风

长天雪低海鹏翼，飞璚成花晓阶白。网帏斜揭螭尾衔，不放龙绡障春色。阳春按彻秦曲断，酒色鹅黄兽香煖。锟铻未照璀璨光，月彩先浮碧云碗。梨花飞晴白日下，香老黄花絮飞野。馀春不散流水风，房结幽寒自兰麝。春来春去花乱蜂，六花意与梨花同。茂陵发白意何事，未央瓦冷金茎空。长歌郢中玉壶缺，苏武毡寒汉臣骨。相如肺渴思故园，吴姬莫道匙金涩。
将进酒
作者：吾丘衍
朝代：元

年少不再得，朱颜易凋零。春浓不作赏春去，春风亦笑人无情。平湖照天浮醁醽，湖边柳色蛾眉青。远山空翠尽烟淡，扁舟画舸何纵横。金壶有酒君且倾，桑田屡变湖边亭。人生得意且酣畅，羲和六辔无停行。我吹玉箫对杨柳，君当长歌更挥手。意阑酒尽各自归，荣辱于人复何有。神仙休鍊九转丹，焦身苦思良为难。不如逢春对酒但适意，且与笑乐开心颜。
尚方连环歌为孙康侯徵君作
作者：吾丘衍
朝代：元

尚方结绿蓝田春，鹿卢宛转开龙鳞。神妃辗轮出宫沼，躩落夔螭盘素云。朝元真人紫霞客，宣室金门晓初入。奚官捧环天语开，调笑耕烟种双璧。青丝绾空作蓝绶，浅缀流苏玉虹走。归来佩服对虚皇，千秋万岁南山寿。
张伯雨赠黄精
作者：吾丘衍
朝代：元

山中有灵草，乃云太阳精。况闻天老言，饵之可长生。故人赤松意，分赠慰我情。玉津比玄芝，采采三秀英。我愿服此久，飘然出寰瀛。绿发无秋霜，身如羽翰轻。举臂入霄汉，丹台列高名。手把金芙蓉，与君游太清。
归雁
作者：吾丘衍
朝代：元

南国春时不似秋，春风肠断燕飞楼。凭君莫问空中字，一带联翩写去愁。
戊申二月八日春社
作者：吾丘衍
朝代：元

宰肉陈平老，祈年旧礼传。杂花芳草外，新燕暖风前。东越犹糠覈，西山自管弦。村民思社雨，把酒对青年。
戊申嘉稔
作者：吾丘衍
朝代：元

南亩晨烟白，西风万宝成。人民减饥色，井陌聚欢声。高廪还堪赋，馋乌为浪惊。耕耘岂吾事，转觉愧平生。
挽刘牧之廉使
作者：吾丘衍
朝代：元

闻说飞鸾下九霄，白头懒赴玉堂招。醉中野服方萧散，梦里轩车竟寂寥。别墅人空丹桂老，小山云去紫台遥。故原归葬松萝惨，目送征魂万里飘。
挽裴德游府君
作者：吾丘衍
朝代：元

萧飒西风绿野秋，琅玕摧折凤雏愁。卧龙未必壶中醉，飞梦终为海上游。白发每逢师柱史，青门何处觅秦侯。岂知目断烟霞客，欲问卢敖竟莫留。
新岁
作者：吾丘衍
朝代：元

新岁来飘忽，匆匆十日过。昼眠方叹息，好景易蹉跎。食薄终何补，才荒幸不磨。壮心犹激烈，试诵醉时歌。
方寿父赠桂珠篇
作者：吾丘衍
朝代：元

嫦娥采香广寒陌，兔杵摇空响秋碧。染香拂天移素烟，捣碎黄金失金色。五丝绕环云纚纚，玄珠联翩出秋水。天风羽衣生晚香，兰叶枯寒九华佩。仙人骑羊白山下，招手蓬莱促烟驾。树边吴质未全醒，粉霞绶冷花飘零。
春夜对月
作者：吾丘衍
朝代：元

夜色春仍好，楼虚满月华。淡烟同引索，暖桂不成花。望影弦初上，凭高月为赊。芳林渐叶密，更起故林鸦。
春日寻玉清陆尊师不遇留题几上
作者：吾丘衍
朝代：元

我来初阳山，高步陵春风。竹松一何阴，郁翠入半空。稽首勾漏仙，拟觅脩静翁。飞驾忽有适，闲房卧丝桐。翻书慰遥心，观化嗟转蓬。欲问玉虚事，神物若为通。白羽何处来，犹自碧海东。凭尔寄我思，扬言。
春雪寄戴众甫
作者：吾丘衍
朝代：元

春雪飞能急，春风晓更寒。已判终日饮，不厌倚楼看。山鹊鸣声碎，江梅旧蕊残。无因访安道，大野正漫漫。
晚凉曲
作者：吾丘衍
朝代：元

南风吹云散天碧，高槐无声暮蝉寂。弹冠罢沐冰纻香，轻握停挥素鸾翼。冲风鸟羽南去迟，弦月欲上光参差。飞□卷帘钩网丝，碧簟欲冷秋依依。
暮岁即事
作者：吾丘衍
朝代：元

北风竟日吹寒雨，云湿天低鸟不飞。残雪山中消已尽，早梅江上见犹稀。年光忽去足可惜，壮心空在每多违。东郊明朝春色动，楼前应可瞻晴辉。
暮烟效韦苏州
作者：吾丘衍
朝代：元

冉冉浮素空，悠悠隔秋树。幽禽何处来，冲破匆飞去。
月色
作者：吾丘衍
朝代：元

月色今宵好，当空一鉴全。照云收暮雨，散影自辽天。林密摇金屑，帘疏漏玉泉。有怀思谢尚，舍棹泊长川。
朱仲山买李生琴
作者：吾丘衍
朝代：元

吴客抱绿绮，玉弦响冰丝。胡为飘然□，飞去别所知。河轮佩将将，山叟讵我欺。神化不可驻，周流自天期。归休白羊山，拂袖松桂枝。一奏鸐舞操，冷风为相随。千金尔何神，致此太古姿。真趣适有会，冥心契遐思。君吟泰俗歌，晋野知可师。长咏复相寄，如听白鹇辞。浊酒或易谋，华轩且迟迟。
权上人翠玉轩
作者：吾丘衍
朝代：元

道人坐西轩，此君对幽独。碧云晓不去，清风昼相续。炉香诵楞伽，□□□心目。我亦超世士，金篇屡尝读。待我山中来，更寻虎溪陆。
杨寺洞中吹箫
作者：吾丘衍
朝代：元

独携凤管入岩扉，树拂春风草拂衣。不敢更吹天上曲，恐惊石散作云飞。
柳丝效李义山
作者：吾丘衍
朝代：元

细缕垂窗户，依依影若空。无因梦春服，有恨织东风。叶小眉何在，蚕成意不同。商弦未须绝，恐怨楚王宫。
柳枝词
作者：吾丘衍
朝代：元

一径梨花过雨沾，日华浮动碧丝帘。前轩插遍垂杨柳，看舞春风又画檐。
桃源
作者：吾丘衍
朝代：元

避世成仙岂怨秦，翠霞丹霭景长春。不因野水流花出，此地何由识晋人。
桃花
作者：吾丘衍
朝代：元

绛彩酣春色，娇香腻午风。谁云蜀江浪，不与武陵通。度朔千年在，玄都一夜空。妆台意无尽，馀恨满青铜。
桃花雨乐府一章寄翼之
作者：吾丘衍
朝代：元

秦源春梦阳台晚，风散惊红作秋苑。闲阴碧树摇暖云，茸苔罗水香氛氲。蝶飞不湿烟绵路，吴娥怨涩鸾阶步。参差海羽双燕来，依微石舞潇湘回。
梦回
作者：吾丘衍
朝代：元

梦里看花锦绣城，浅深桃杏五霞明。觉来忍听催花雨，可是春风太有情。
梨花鸲鹆图
作者：吾丘衍
朝代：元

三月花开雪满枝，肯将春色让黄鹂。它年调舌如能语，休语开元夜雨时。
次韵谢钱翼之
作者：吾丘衍
朝代：元

华翰西台妙，文章五凤楼。美才须比玉，直道岂如钩。吴苑辞春色，江风散旅愁。吾庐正潇飒，二仲得羊求。
汉会稽铜虎符
作者：吾丘衍
朝代：元

牙璋旧制此能存，铭刻昭昭汉后元。太守未惭司马徇，未信左契不虚言。
沈尧道寄梨花
作者：吾丘衍
朝代：元

山中折花摇白云，一枝赠我寒食春。薄帘隔晴不须卷，恐随蝴蝶飞成尘。
洛城晓
作者：吾丘衍
朝代：元

洛阳晓气浮春空，花风漾暖香濛濛。油车碧钿金騕袅，染露蹴烟移海红。回廊复宫洞房隔，梦入瑶台买春色。叠柳蛾眉蜀帐昏，误识铜驼锦香陌。鸾悲镜舞秋茫茫，帘移日光春昼长。春昼长，恨春草，胡蝶飞来鬓先老。
洞山吟
作者：吾丘衍
朝代：元

君不见愚公移山山不移，夸娥负山山不知。君不见钓鳌人归龙伯国，三山依然镇东极。江流曲折吴越分，越山气接吴山云。吴山脉断凤凰去，玄洲鹤侣丹纷纷。玄元之真人，挥手来玉京。蓁芜扫尽见真境，丹台紫殿何峥嵘。鞭雷驱山走沧海，歘忽三山宛然在。俯看琪树玉柯明，不信人间岁华改。洞山有洞何所之，天游万里那能期。无名仙老不可问，碧花瑶草草风吹。我逢真人问真诀，笑指高堂□庄列。归来为赋洞山吟，他日披云卧松雪。
洪崖图
作者：吾丘衍
朝代：元

神物相随似六丁，千年一到洛阳城。世人若欲知名字，问取山中卫叔卿。
海棠
作者：吾丘衍
朝代：元

困雨愁烟湿锦丝，脂痕轻染最娇枝。曲阑长断春风晚，花未开时色已衰。
湘妃笺
作者：吾丘衍
朝代：元

湘水一万顷，九疑共茫然。南巡叹重华，影落苍梧烟。娥皇与女英，泪洒泣野泉。竹冷湿幽翠，鸾飞望寥天。凄凉水云飘，魂断五十弦。曲尽人不忘，才子遗妙篇。观此拂空素，南风起楼前。
演上人归雪峰
作者：吾丘衍
朝代：元

昔诵梁苑赋，雪山峙西方。兹峰一何高，玉影发夜光。演公禅门秀，法海一苇航。远参天目僧，回憩中峰旁。向我说方外，飞鸿点沧浪。雪飞本无花，雪尽复何有。岂如故山中，寒光射牛斗。学道当解此，纯白含性宗。想同觉禅师，空山对芙蓉。
玉佩谣
作者：吾丘衍
朝代：元

昆吾剪月吹天风，鸾丝贯缕声珑珑。珠华阑珊舞回步，宓妃催唤蓬莱宫。联翩凤带春风碎，曳雨摇云楚腰醉。仙人琪树生晚寒，洞中敲折青琅玕。
王复元挽歌词
作者：吾丘衍
朝代：元

昔赴公车日，官占忤大臣。归来从白首，老去有苍旻。泉石心何固，文章气益神。谈玄竟络绝，怆恻重伤神。
画眉效李商隐
作者：吾丘衍
朝代：元

东风晓镜照桃花，蛾绿初调印浅纱。娇柳对分春叶淡，遥山横拂暮烟斜。月钩剪玉姮娥妒，蝉翼飘云卫女誇。谁识汉朝京兆尹，少年肠断楚天涯。
畅上人文溪别业
作者：吾丘衍
朝代：元

文畅青莲客，回溪别业开。南山当骠骑，东海极蓬莱。空镜思悬锡，中流且度杯。相寻多法侣，冉冉下天台。
白描倦绣图
作者：吾丘衍
朝代：元

烟茸雾态玉芙蓉，啼鸟无声小院空。谁信伤心蝴蝶梦，却因秋色怨东风。
秋晚
作者：吾丘衍
朝代：元

入夜寒砧作，秋虫语亦哀。易催风物改，不逐日车移。疏懒终何益，优游每在兹。重阳今又过，兴尽菊花期。
秋晚
作者：吾丘衍
朝代：元

门望晴山远，风寒落木初。尚嗟邻市井，未得近樵渔。露果宜新酒，藜床只素书。浮生易飘忽，且欲赋閒居。
种竹
作者：吾丘衍
朝代：元

近种墙阴竹，幽人此见分。已添潇洒趣，不碍往来云。书帙光能映，林泉志颇欣。秋风生意好，翠气日氤氲。
立春日
作者：吾丘衍
朝代：元

今日春风至，冥濛细雨来。已知苏万物，况乃润群材。德泽从兹布，阳和向北回。病躯方强饮，沾洒望熙台。
答吴仁甫
作者：吾丘衍
朝代：元

列子居郑甫，旧与南郭邻。连墙不相过，迹远道愈亲。多君卜归意，楼望湖水滨。玉壶照青夫，游跃见紫鳞。终久一相访，西山望氤氲。